|  |  |  |
| --- | --- | --- |
| Description: Grb Univerziteta | **UNIVERZITET U NOVOM SADU**  **PRIRODNO- MATEMATIČKI FAKULTET**  **DEPARTMAN ZA GEOGRAFIJU, TURIZAM I HOTELIJERSTVO** | Description: Grb PMF-a |

**MANIFESTACIJA „VELIKOGOSPOJINSKI DANI“**

**Student** : Zorana Kovačević 104м/16  **Profesor:** dr Tatjana Pivac

**Asistent:** Sanja Božić

**Нови Сад, 2017**

**САДРЖАЈ**

[O NOVOM BEČEJU 3](#_Toc482743003)

[TURISTIČKE ATRAKTIVNOSTI NOVOG BEČEJA 5](#_Toc482743004)

[VELIKOGOSPOJINSKI DANI 7](#_Toc482743005)

[ИСТОРИЈА МАНИФЕСТАЦИЈЕ 9](#_Toc482743006)

[ОРГАНИЗАТОРИ 10](#_Toc482743007)

[ПРОГРАМ 11](#_Toc482743008)

[ПРОМОЦИЈА 13](#_Toc482743009)

[СПОНЗОРИ И ВОЛОНТЕРИ 14](#_Toc482743010)

[SWOT АНАЛИЗА 15](#_Toc482743011)

[ЛИТЕРАТУРА 16](#_Toc482743012)

# O NOVOM BEČEJU

Opština Novi Bečej spada u red potiskih opština i nalazi se u samom centru Vojvodine i jedna je od pet opština Srednjebanatskog regiona. Novi Bečej je smešten uz levu obalu reke Tise na 66. kilometru od njenog ušća u Dunav, i jedini je grad na Tisi čiji je centar upravo na reci, a krasi ga i najlepši tiski kej. Pored Novog Bečeja, opštinu čine još tri naseljena mesta: Novo Miloševo, Kumane i Bočar.

Pored međunarodnog plovnog puta reke Tise, Novi Bečej je kanalskom mrežom povezan sa Dunavom kod Bezdana i Bele Crkve. Kroz sva naseljena mesta u opštini prolazi železnička pruga koja, preko Pančeva, Zrenjanina i Kikinde, povezuje Beograd sa Temišvarom, a preko Subotice sa Segedinom. Takođe, kroz opštinu prolazi regionalni put I reda koji povezuje Novi Sad sa Kikindom i dalje Rumunijom, kao i regionalni putevi II reda Novi Bečej – Zrenjanin – Beograd I Novi Bečej – Bašaid – Nova Crnja (Rumunija). Industrijske zone u opštini su locirane tako da pored svake prolazi železnička pruga i jedan od puteva ka Rumuniji, a one u naselju Novi Bečej su naslonjene na kanalsku mrežu.

Opština Novi Bečej prostire se na površini od 609 km2, a prema podacima RZS Srbije iz 2005. godine, broji 25.918 stanovnika, što je za 1.006 stanovnika manje nego po popisu iz 2002. godine. Od ovog broja 9.817 su mlađi od 30 godina od čega su 4.702 ženskog pola, a 4.362 stariji od 65 godina, od čega su 2.677 žene. Najveći broj stanovnika opštine je starosti između 40 i 50 godina, što su radno najsposobniji ljudi, ali imajući u vidu da su baš oni najveće žrtve tranzicije može se reći da je opština u nezavidnom položaju. Od ukupnog broja stanovnika opštine 70% čine Srbi, 19% Mađari, 3,5% Romi a ostali su u ili neizjašnjeni ili u neznatnom broju. Iz ovog se da zaključiti da su hrišćanske religije: pravoslavna i katolička preovlađujuće.  
Reljef novobečejske subregije sličan je reljefu severnog Banata i većeg dela Vojvodine. Teritoriju čini nizija sa nadmorskom visinom 75-82 metara i blago nagnuta ka koritu reke Tise. Klima je umereno kontinentalna sa prosešnom godišnjom temperaturom 10,9 stepeni celzijusa, a prosečna godišnja količina padavina je oko 600 mm. Najizrazitiji vetar je košava sa čestinom od 182 puta godišnje.



**Slika 1.** *Opština Novi Bečej*

*Izvor: www.gisturizamnb.zrenjanin.rs/Slike/Panorama.jpg*

Položaj opštine Novi Bečej u samom centru Vojvodine, kao i solidna saobraćajna infrastruktura (pre svega plovni put) njena je najveća komparativna prednost. Uz saradnju sa susednom opštinom Bečej, koja je u poslednje vreme intenzivirana, ovaj mikro region bi mogao da postane centar regionalnog razvoja. Na teritoriji opštine od međunarodnih organizacija deluje samo Crveni krst, ali su zato rezultati saradnje sa EU, kroz brojne projekte koji su realizovani preko Evropske agencije za rekonstrukciju (EAR), vidljivi na svakom koraku. Međunarodna saradnja je oplemenjena dugogodišnjim vezama sa bratskim gradovima iz Mađarske (Mezetur), Slovačke (Šturovo), BiH (Krupa na Uni), kao i brojnim kontaktima sa gradovima i lokalnim upravama iz Mađarske, Rumunije, Austrije, Hrvatske itd.  
S obzirom da je većina lokalnih preduzeća sada u vlasništvu ljudi koji žive van opštine Novi Bečej, ili su iz inostranstva, kontakti i saradnja sa lokalnom upravom se svode, osim svetlih izuzetaka, na kurtoazne posete i pokušaje oslobađanja istih od lokalnih taksa. Lokalna uprava se trudi da izađe u susret preduzetnicima pre svega kroz ubrzavanje procedura za dobijanje raznih dozvola, ali oni verovatno očekuju više pa su uzdržani u kontaktima. U skorijoj prošlosti ostvarena je saradnja sa austrujskom firmom „Brantner otpadna privreda“ poveravanjem delatnosti prikupljanja, odnošenja i deponovanja komunalnog otpada. Ostvareni su i brojni kontakti sa potencijalnim investitorima, od kojih se rezultati očekuju u narednom periodu. Opština je uz pomoć Nacionalnog investcionog plana (NIP) u fazi opremanja industrijske zone „Istok“ u kojoj će se, u zavisnosti od visine investicije, broja zaposlenih i brzine realizacije, parcele izdavati po vrlo povoljnim uslovima. Takođe, u skladu sa svojim mogućnostima, opština ulaže u infrastrukturu i poboljšanje uslova života (kišna i fekalna kanalizacija, ulice i putevi, sportska i dečija igrališta, itd).



**Slika 2***. Tiski kej*

*Izvor: http://www.webinfo.rs/images/Tijana/000/Ustanove/Novi\_Becej\_Kej.jpg*

Kroz Novi Bečej prolazi mreža magistralnih, regionalnih i lokalnih puteva, koji povezuju ovu opštinu sa Zrenjaninom, Kikindom, Novim Sadom i Beogradom. Auto-put E-75 je od Novog Bečeja udaljen oko 40 km.

Udaljenost do većih gradova u okolini je:

* Kikinda – 37 km
* Zrenjanin – 44 km
* Bačka Topola – 55 km
* Novi Sad – 58 km
* Subotica – 94 km
* Beograd – 110 km
* Niš – 377 km

# TURISTIČKE ATRAKTIVNOSTI NOVOG BEČEJA

U Novi Bečej valja otići i kad nije "Gospojina". U turističkoj organizaciji kažu da je dovoljan jedan vikend da se obiđu sve zanimljivosti. Zbog toga, od proleća do jeseni, svaki vikenda je, što se kaže, tematski i kalendar se može naći na sajtu *www*.*novibecej*.*rs* i *www*.*novibecej*.*travel* . Najpoznatiji takav vikend je onaj sredinom juna tokom koga dolazi do specifičnog prirodnog fenomena zvanog cvetanje Tise. Na desetine hiljada mušica zvanih "tiski cvet" izlazi iz mulja reke i roji se iznad vode radi parenja. "Tiski cvet" živi samo jedan dan nakon čega pada u reku čineći da Tisa izgleda kao procvetala.

Ponude novobečejskih zanimljivosti:

* **Slano kopovo** je slana bara, tačnije panonska slatina koja leti postaje jezero. Stanište je velikog broja biljaka i životinja, a značajno je i zbog migracija ptica sa juga. Ako posmatrač ima dovoljno sreće i znanja, može se na Slanom kopovu naći baš kad i desetine hiljada ždralova i drugih selica. Bara se nalazi na Ramsarskoj listi koja štiti močvarne površine, a zvanično je proglašena i kao Značajno područje za ptice. Na nivou Srbije je zaštićena kao prirodno dobro od izuzetnog značaja prvog reda.



**Slika 3*.*** *Slano kopov*

*Izvor:www.slanokopovo.com/wp-content/uploads/2014/12/08\_Geza\_Farkas\_pejsaz\_kop\_vazduh.jpg*

* **Arača** su ostaci benediktanske opatije iz 13. veka. Nalazi se pored Novog Miloševa, sela u novobečejskoj opštini, i zaštićena je kao kulturno-istorijski spomenik prvog reda.
* **Sokolac** je imanje sa dvorcem koji je izgradio Lazar Dunđerski krajem 19. veka, a u kome je živela njegova ćerka Lenka. Proglašen je spomenikom kulture. Lazar Durđenski je bio veliki trgovac, veleposednik, industrijalac i dobrotvor, koji je živeo u drugoj polovini 19. i početkom 20. veka.



**Slika 4**. *Sokolac*

*Izvor: www.bosnapress.net/wp-content/uploads/2015/08/grad\_Sokolac\_101114\_tw1024.jpg*

* **Glavaševa kuća** je mesto gde se rodio i živeo značajan savremenik Lazara Durđenskog – dr Vladimir Glavaš. U kući, koju je Glavaš ostavio crkvi, mogu se videti nameštaj i porodične slike iz doba bidermajera, a što su tridesete godine 19. veka.
* **Muzej** "**Žeravica**" je jedini muzej traktora i parnih mašina na Balkanu. Nalazi se u Novom Miloševu i ima više desetina izloženih mašina.
* **Muzej** "**Kotarka**" je zavičajni muzej, takođe u Novom Miloševu. U svojoj postavci ima etnografsku zbirku predmeta iz života Banata.

**

**Slika 5.** *Muzej Kotarka*

*Izvor: http://www.zrenjaninheritage.com/wp-content/uploads/2011/03/nmilosevo\_magacin\_c.jpg*

# VELIKOGOSPOJINSKI DANI

„Velikogospojinski dani – Gospojina“ održava se krajem avgusta u Novom Bečeju, a domaćini kao i svih prethodnih godina spremaju bogat sadržaj koji će tokom tri dana manifestacije upotpuniti zagarantovano dobar provod na najlepšem keju na Tisi, u varoši koja zna da dočeka i dobro ugosti.

Gospojina poslednjih godina nosi epitet porodične manifestacije, svakako ne bez razloga. Kao jedna od najvećih manifestacija u regionu, koja u Novi Bečej privuče više od 200.000 posetilaca svake godine, tradicionalno pruža bogat program za sve generacije: od pripreme kulinarskih specijaliteta i čuvenog takmičenja u spremanju najbolje riblje čorbe, začinjenog prepoznatljivim zvukom vojvođanske tambure i izbora za najbolju tamburašku bandu, daleko poznate Revije paradnih zaprega, od koje su Velikogospojinski dani i počeli i izrasli u manifestaciju kakva je danas Gospojina, prelepo ukrašenih tezgi prepunih najrazličitijih rukotvorina i štrudli u okviru uvek posećenog Etnobazara, popularne Avlije zabavlije koja svake godine ugosti i usreći mnogobrojne mališane svojim raznovrsnim i originalnim programom, do svakako najatraktivnije podmanifestacije Gospojine – Poljofesta, koja okuplja poljoprivrednike iz regiona i svojim programom dokazati zašto se za samo nekoliko godina pozicionirao odmah posle Novosadskog sajma, uz naravno uvek atraktivan muzički program i koncerte u večernjim časovima na kojima godinama u nazad nastupaju najveće zvezde našeg regiona.



**Slika 6.** *Logo maniestacije*

*Izvor: www.static.rtv.rs//slike/2013/08/22/gospojina,-novi-becej-jpg\_660x330.jpg*

Pored šetnje prepoznatljivim i uvek cvetnim Tiskim kejom, blizina reke Tise koja protiče kroz sam centar Novog Bečeja pruža pravo osveženje u letnjim danima, bilo da se posetioci odluče za kupanje, vožnju čamcima i brodićima ili se prepuste gastronomskim užicima na nekoj od čardi uz ovu pitomu vojvođansku reku.

Geografski položaj Novog Bečeja koji ga smešta u samo srce Vojvodine, čini vrlo pristupačnim ovaj gradić na Tisi posetiocima iz Novog Sada, Kikinde, Beograda, Subotice, ali i šireg regiona, iz Mađarske, Hrvatske, Slovenije i Rumunije. Udaljenost Novog Bečeja je samo malo više od 100 km, odnosno manje od 2 sata vožnje od Temišvara.

Kombinacija raznovrsnog dnevnog i noćnog programa i gostoprimstvo Novobečejaca pokazali su se kao prava mera i recept koji čine da Gospojina iz godine u godinu bude sve uspešnija, što potvrđuju i nagrade: „**Brand Leader Award**“, **Zlatna medalja za Gospojinu**, **Zlatna medalja za negovanje manifestacionog turizma** i **Zlatna medalja Novosadskog sajma za kvalitet**, a svako ko se odluči poseti Gospojinu i Novi Bečej, kažu domaćini, vratiće se sledeće godine sigurno opet.

Gradska slava Novog Bečeja, Velika Gospojina, obeležava se već dugi niz godina kao turistička manifestacija koja oživljava bogatu tradiciju ovog kraja. Raznovrstan program za tri dana održavanja manifestacije svrstao je ovaj događaj među najposećenije u Vojvodini i Srbiji. Verovatno najveću pažnju privlače koncerti poznatih izvođača sa Ex-Ju prostora a neka od imena koja su poslednjih godina nastupala u Novom Bečeju su Hladno Pivo, Parni Valjak, Toni Cetinski, Van Gogh, Zdravko Čolić, Severina, Frajle, Galija, Bajaga i mnogi drugi.



**Slika 7.** *Prateći program Etno bazar*

*Izvor: www.ekapija.com/dokumenti/gospojina\_novi\_becej\_240815.jpg*

# 

# ИСТОРИЈА МАНИФЕСТАЦИЈЕ

По распећу Господа Исуса Христа Богородица је наставила да живи код Јована Благослова у Сиону. Време је проводила у молитвама, исчекујући дан када ће отићи свом сину. Током једне молитве на Јелеонској Гори, јавио јој се анђео Гаврило који јој рече да ће се упокојити кроз три дана. Марија обавести Јована о томе, пожели да још једном види апостоле, а кад умре да је сахране у Гетсиманском врту, где су сахрањени њени родитељи, Јоаким и Ана. Када се приближио час смрти, око куће се окупише сви апостоли, осим Томе, који је дошао тек трећи дан након сахране. Заплакао се и замолио апостоле да отворе гроб. Не нађоше тело већ само покрове. Тог дана, док су ломили хлеб у славу Свете Тројице, опазе Свету Марију на облацима, са мноштвом анђела, те им она рече: “Радујте се, ја сам са вама довека!“ (<http://www.novibecej.rs>).

Српска православна црква слави празник Успенија Пресвете Богородице, у народу познат под називом Велика Госпојина. Спада у непокретне црквене празнике, тј. оне који се сваке године обележавају истог датума – 28.августа. Велика Госпојина, као сеоска слава Новог Бечеја, почела је да се одржава 1994. године, а славље је трајало само један дан. Учесници су углавном били улични продавци разних ствари и слаткиша, посетиоци локално и становништво из околних места, а у вечерњим сатима славље се одржавало под шаторима и у локалним кафићима. Главни догађај славе била је Смотра парадних запрега.

Од 2006. године заштитни знак Великогоспојинских дана постају коњи са слике„ Само љубав нам је потребна“, једног од најпознатијих Новобечејаца, Јаноша Месароша. Од те године започиње и озбиљнији приступ у организовању ове манифестације, која добија све више на значају, а манифестација постаје вишедневна. По први пут, након низа година, 2008. године одржане су и литије у манастиру Св.Никола.

На сајму туризма Лорист у Новом Саду, 2008. године, жири сајма је доделио општини Нови Бечеј и Туристичкој организацији општине Нови Бечеј, златну медаљу за организацију манифестације Великогоспојински дани, која је те године окупила преко 100.000 људи (http://www.novibecej.rs).

Danas, Gospojina je jedna od tri najveće manifestacije u državi i regiji, posle EXIT-a i Guče. Gospojina je postala brend po kome je Novi Bečej uvršten u mali broj velikih turističkih destinacija u zemlji.

Velikogospojinski dani, godinama važe za istinski vojvođanski brend. Novi Bečej je u ovoj proslavi spojio različita novobečejska kulturno-zabavna dešavanja: tradicionalno i moderno, kulturu i sport, prošlost i vremena koja dolaze – gradsku slavu i današnje zvezde.

Ono čime se Novobečejci jako ponose je da bez obzira na veliku količinu posetilaca, oko 100.000, na manifestaciji "Velikogospojinski dani" nikada nije bilo ni jedne tuče ili incidentana. Iako velika dinamična i vesela ova proslava je i pored toga zadržala eleganciju svojstvenu ovom kraju Srbije –Vojvodini.

# ОРГАНИЗАТОРИ

Organizatori maniestacije su opština Novi Bečej i Turistčka organizacija Novi Bečej.

Iza organizacije celokupne manifestacije stoji direktor Doma kulture Novica Blažin zajedno sa organizacionim odborom koji mu pomaže u donošenju bitnih odluka vezanih za festival. Formiran je i Organizacioni odbor za manifestaciju „Velikogospojinski dani-Gospojina“. Članovi su veoma ozbiljno pristupe poslu, jer je ipak u pitanju ozbiljna manifestacija i ozbiljan posao. Oganizacioni odbor čine: Marica Bešlin, Saša Maksimović, Srđan Ćopić, Miroslav Macura i Jovan Stančić kao članovi, dok je Branko Svilengaćin zamenik predsednika, a Novica Blažin predsednik Organizacionog odbora „Velikogospojinski dani-Gospojina“**. Članovi Organizacionog odbora intenzivno rade na prikupljanju dodatnih sredstava od sponzora, donatora i projekata, kako i nalažu pravila manifestacije, kao izvor finansiranja.** Nisu napravljene velike promene jedino je manifestacija skraćena za jedan dan s obzirom da je nekada trajala četiri dana a danas tri, iz finansijskih razloga. Finansijska sredstva se delom prikupljaju iz budžeta mesne zajednice Novi Bečej, a delom pomoću donacija i raznih sponzora

Prateće manifestacije su: Poljofest, Gospojinski kotlić, Etnobazar, Takmičenje tamburaških bandi, Revija paradnih zaprega, Avlija zabavlija.

Takođe, formirani su i stručni timovi za bezbednost na manifestaciji, za poslove koordinacije, za zdravstvenu zaštitu svih posetilaca, za poslove komunalne delatnosti, i odnosi sa medijima i marketing.

 

**Slika 8.** *Organizator opština Novi bečej* **Slika 9.** *Organizator turistička organizacija Novi Bečej*

*Izvor: www.domkulturenb.com Izvor: wwwvojvodinaonline.com*

# ПРОГРАМ

Najveća novobečejska manifestacija "Velikogospojinski dani–Gospojina održava se krajem avgusta. Sastoji se od nekoliko manjih programa od kojih je najpopularniji onaj muzički. Do sada su na keju pored Tise, između ostalih, nastupala sva najveća imena regionalne muzičke estrade: od Harisa Džinovića i Željka Samardžića do Lepe Brene; od Vlade Georgijeva, Jelene Rozge, Severine, Tonija Cetinskog do Zdravka Čolića; od Bajage, YU grupe, Crvene jabuke, Parnog valjka, Van Goga, Plavog orkestra do Hladnog piva; od Delče i Vlade Divljana do Eve Braun i The Frajli. Tu su i mađarske grupe Republic, Omega, The Hooligans...

Osim koncerata "Gospojina" je i celodnevno takmičenje tamburaških bandi dok se pod šatorima održava "Zlatni kotlić Vojvodine" – nadmetanje u spremanju riblje čorbe. Tu je i "Gospojinski plivački maraton" i "Revija paradnih zaprega", Etno bazar, promocija borilačkih sportova, umetničke izložbe i, poslednjeg dana manifestacije, litija. Održava se i "Poljo-fest", manifestacija tokom koje izlagači iz svih sfera poljoprivredne proizvodnje i mehanizacije predstavljaju svoje proizvode.

Programi namenjeni najmlađim posetiocima se zovu "Dečja ulica" i "Avlija zabavlija" i osmišljeni su tako da njihovi posetioci sami sebi pronalaze zanimaciju na mnogobrojnim radionicama i igraonicama. Roditelji, ako tako žele, mogu na miru da provedu nekoliko sati ne razmišljajući o sigurnosti i kvalitetu zabave svoje dece.

Petak je rezervisan za gastronomske kvalitete, a to su: riblja čorba kao simbol Vojvodine, čiju pripremu prate tamburaške bande. Biće otvoren „Poljo-fest“, a onda sledi koncert grupe Garavi sokak.  
 Subota je namenjena pre svega za Etno-bazar, nastavak Poljo-festa, rođendansku žurku za decu Avlija zabavlija i koncerti: Playboys, Zabranjeno pušenje i Prljavo kazalište.  
 U nedelju Etno-bazar se nastavlja, kao i Poljo-fest, a ono što je i stvorilo ovu manifestaciju jeste Rrevija paradnih zaprega. Posle uručivanja nagrada biće održana još dva koncerta – Lexington band i Saša Matić. Sledi zatim vatromet. Svi koncerti su besplatni.

|  |  |
| --- | --- |
| PETAK, 26.avgust 2016. | |
| **16:00** | Registracija takmičara Gospojinskog kotlića 2016. |
| **16:00** | Otvaranje IV Gospojinskog POLJO-FESTA |
| **17:00** | Predstavljanje svih takmičara i zajedničko fotografisanje |
| **17:30** | Početak kuvanja ribljih čorbi |
| **19:00** | Predstavljanje tamburaških sastava/bandi |
| **20:00** | Uzimanje uzoraka riblje čorbe |
| **21:00** | Proglašenje pobednika Gospojinskog kotlića 2016. |
| **21:30** | Proglašenje najboljeg tamburaškog sastava/bande |
| **22:00** | Koncert: [**GARAVI SOKAK**](http://www.garavisokak.com/) |

|  |  |
| --- | --- |
| SUBOTA, 27.avgust 2016. | |
| **10:00** | Godišnji susret članova Zavičajnog kluba (kuća/zavičajna zbirka porodice Glavaš) |
| **10:00** | IV Gospojinski POLJO-FEST |
| **10:00-14:00** | Dečija ulica u Avliji zabavliji ([dvorište Narodne biblioteke](http://www.novibecej.rs/dokumenta/biblioteka_mapa.jpg)) |
| **10:00** | Otvaranje ETNO-BAZARA ([centar](http://www.novibecej.rs/dokumenta/park.jpg)) |
| **17:00** | Avlija zabavlija - Rođendanska žurka ([dvorište Narodne biblioteke](http://www.novibecej.rs/dokumenta/biblioteka_mapa.jpg)) |
| **18:00** | Litija (hram Uspenja Presvete Bogrodice) |
| **20:00** | Koncert: **PLAYBOYS** |
| **21:00** | Koncert: [**ZABRANJENO PUŠENJE**](http://www.zabranjeno-pusenje.com/home/) (BiH) |
| **23:00** | Koncert: **PRLJAVO KAZALIŠTE** (HR) |

|  |  |
| --- | --- |
| NEDELJA, 28. avgust 2016. | |
| **10:00** | ETNO-BAZAR ([centar grada](http://www.novibecej.rs/dokumenta/park.jpg)) |
| **10:00** | IV Gospojinski POLJO-FEST |
| **13:00** | Revija paradnih zaprega (defile i takmičenje) |
| **14:00-18:00** | Dečija ulica u Avliji zabavliji ([dvorište Narodne biblioteke](http://www.novibecej.rs/dokumenta/biblioteka_mapa.jpg)) |
| **20:00** | Koncert: **LEKSINGTON BAND** |
| **22:00** | Koncert: [**SAŠA MATIĆ**](http://www.maticsasa.com) |
| **00:00** | Vatromet |



**Slika 10***. Glavni izvođači manifestacije Gospojina za 2016. godinu*

*Izvor: http://www.mojnovisad.com/files/news/9/4/1/10941/10941-gospojina-2016.jpg*

# ПРОМОЦИЈА

Organizacija koja se bavi promocijom festivala svake godine uradi odličan posao. Na neki način svaki meštanin Vojvodine u tom periodu godine zna unapred za festival i izvođače koji će gostovati i za ostala dešavanja. Za one manje upućene ili za pojedince koji po prvi put posećuju Gospojine dane u Novom Bečeju postoji mnogo načina informisanja. Počev od lokalnih televizija koje reklamiraju festival pa do većih televizija poput Radio televizije Vojvodine kao i RTS-a. Takođe su novine obogaćene člancima vezanim za festival, dele se letke po gradovima, a i veoma je popularan danas najsavremeniji način informisanja putem interneta. Veliki je broj internet stranica koje se bave dešavanjima na festivalu, a prisutan je i sajt grada Novog Bečeja gde se takođe može pronaći sve o festivalu. Promotivna kampanja manifestacije počinje u aprilu, kada se ozvaničava kog datuma će manifestacija biti.

Sredstva koja se koriste za promociju su:

1. Bilbordi i plakati
2. Turistička organizacija Novog Bečeja
3. Internet aktivnosti
4. Leci
5. Televizijski i radio spotovi
6. Promotivni cd-ovi
7. Štampani mediji – novine, časopisi
8. Brošure

**Slika 11.** *Promocija manifestacije* **Slika 12.** *Promocija manifestacije*

*Izvor: https://www.facebook.com/topsrbija?fref=ts Izvor: https://www.facebook.com/topsrbija?fref=ts*

# СПОНЗОРИ И ВОЛОНТЕРИ

Iza organizacije celokupne manifestacije stoji direktor Doma kulture Novica Blažin zajedno sa organizacionim odborom koji mu pomaže u donošenju bitnih odluka vezanih za festival. Finansijska sredstva se delom prikupljaju iz budžeta mesne zajednice Novi Bečej, a delom pomoću donacija i raznih sponzora. Brojni sponzori su prisutni na festivalu bilo u manjim razmerama ili u vidu nekih od glavnih sponzora.

* **Sponzori:**
* Regionalni centar za društveno-ekonosmki razvoj Banata
* Vojvodina Spa
* **Manifestaciju potpomažu:**
* Ministarstva poljoprivrede ekonomije i regionalnog razvoja
* Pokrajinski sekretarijati za privredu i poljoprivredu
* Turistička organizacija Vojvodine

Volonterski kamp – Kamp će uključiti 40-ak volontera iz cele Srbije koji će tokom trajanja manifestacije pomagati i učestvovati u poslovima organizacije (koordiniranje propratnim manifestacijama kao što su Etno bazar, Dečija ulica itd; rad na info punktovima, podela promotivnog materijala, upućevanje posetilaca…). Volonteri tokom trajanja kampa budu smešteni u kamp prostoru pored Tise gde imaju obezbeđenu hranu, a svoje obaveze ispunjavaju u trajanju od 4 sata tokom jednog dana. Jedini uslov za učešće na kampu je da volonter/ka ima minimum 16. godina.



**Slika 13.***Volonteri festivala*

*Izvor: www.topsrbija.com/images/5(339).jpg*

**Obaveze:**

Volonteri tokom kampa imaju obaveze da, u zavisnosti od trenutnih potreba:

1. Pomažu oko prikupljanja smeća
2. Izvršavaju redarske poslove
3. Pružaju informacije (info punkt) posetiocima
4. Usmeravaju posetioce
5. Budu domaćini
6. Učestvuju u manifestacionim aktivnostima (Etno bazar, Dečiji dani, kuvanje riblje čorbe …)
7. Pomažu u kampu (priprema obroka i čuvanje kampa u toku radnog vremena)

Volonteri u skladu sa svojim obavezama budu podeljeni u timove. Timovi na terenu bitu angažovani ne duže od 4h po timu. Aktivnosti volontera počinju u 9h, sem izuzetka kada je u pitanju priprema za takmičarsku manifestaciju kuvanja riblje čorbe. Tog dana aktivnosti počinju u 8:30. Volonterske aktivnosti se završavaju najkasnije u 22h. Van svoje smene, svaki volonter ima još po neku dužnost u samom kampu koja će se odnositi na sam život u kampu (održavanje reda, pomaganje oko pripreme ručka i večere…)

Volonterima tokom trajanja kampa budu obezbeđena po tri obroka u skladu sa njihovim ličnim potrebama (vegeterijanska, veganska i ostali režimi ishrane su kod nas zastupljeni )

U kampu bude organizovano kuvanje hrane za sve. Za kuvanje bude zadužen kuvar, koji kao pomoć, svakog dana ima neke od volontera.

# 

# SWOT АНАЛИЗА

SWOT анализа представља аналитички метод којим се откривају организационе снаге, слабости, шансе и претње. То значи да је она метод којим се откривају интерне и екстерне карактеристике, како би се сопствене предности још боље искористиле, а недостаци кориговали, те на основу тога формирала адекватна стратегија која ће побољшати конкурентску позицију и омогућити остваривање бољих пословних резултата.

SWOT представља скраћеницу енглеских речи: Strength-снага, Weaknesses-слабости, Opportunities-могућности и Threats-претње. Потенцијали и ограничења су одређени унутрашњим чиниоцима, а могућности и слабости спољашњим чиниоцима (Кошић, 2013).

|  |  |
| --- | --- |
| Предности | Мане |
| 1. Jedinstvena po sadržini 2. Veliki broj posetilaca 3. Tradicija postojanja 4. Promocija turizma 5. Vreme održavanja 6. Poboljšanje ekonomskog stanja stanovništva 7. Postojanje ugostiteljskih objekata | 1. **Saobraćajni kolaps** 2. **Uništavanje prirodnih i antropogenih vrednosti** 3. **Neiskorišćenost smeštajnih kapaciteta** 4. **Nedostatak suvenira** 5. **Nepostojanje odgovarajućeg prostora za održavanje manifestacije u slučaju lošeg vremena** |
| Шансе | **Претње** |
| 1.Informativni punkt  2. Monografija i filmovi o regiji  3. Dopunski sadržaji (posete,ture)  4. Uključivanje stanovništva u organizovanje manifestacije  5. Izrada suvenira  6. blizina većih gradova | 1. **Mogućnost narušavanja žaštićenih prirodnih prostora** 2. **Monotonost sadržaja, da se stalni posetioci ne zasite njome** 3. **Konkurencija ostalih manifestacija kao i mogućnost pojavljivanja novih** 4. **Nedostatak sredstava za finansiranje** |

# 

# ЛИТЕРАТУРА

www.novi-becej.travel

www.novibecej.rs

[www.topsrbija.com](http://www.topsrbija.com)

[www.mojnovisad.com](http://www.mojnovisad.com)

www.androidvodic.com