|  |  |  |
| --- | --- | --- |
| Grb Univerziteta | **Универзитет у Новом Саду**  **Природно-математички факултет**  **Департман за географију, туризам и хотелијерство** | Grb PMF-a |

**ВЕЛИКИ ФЕСТИВАЛ ФОЛКЛОРА РУМУНА ВОЈВОДИНЕ - СРБИЈА**

**Студент**: Стефан Мојсе 103М/16  **Професор:** Др Татјана Пивац

**Нови Сад, 2017.**

**САДРЖАЈ**

[УВОД 3](#_Toc482026851)

[РУМУНИ У ВОЈВОДИНИ 4](#_Toc482026852)

[ВЕЛИКИ ФЕСТИВАЛ ФОЛКЛОРА РУМУНА ВОЈВОДИНЕ 5](#_Toc482026853)

[56. ФЕСТИВАЛ ПО РЕДУ 7](#_Toc482026854)

[УЧЕСНИЦИ ФЕСТИВАЛА 8](#_Toc482026855)

[ПРОГРАМ ФЕСТИВАЛА 8](#_Toc482026856)

[ПРОМОЦИЈА ФЕСТИВАЛА 10](#_Toc482026857)

[ОРГАНИЗАТОРИ И СПОНЗОРИ 10](#_Toc482026858)

[СВОТ АНАЛИЗА 11](#_Toc482026859)

[ЗАКЉУЧАК 12](#_Toc482026860)

[ЛИТЕРАТУРА 13](#_Toc482026861)

# УВОД

Данас постоје бројни догађаји као што су фестивали, изложбе, сајмови и други који привлаче велики број како учесника, тако и посетилаца. Многи овакви догађаји су управо створени како би се остварила зарада, како би се људи забавили, али због очувања, грађења и репрезентације културног индитета. Управо је Велики фестивал фолклора Румуна из Војводине створен како би се очувала традиција, култура Румуна из Војводине. Кроз песму, игру и забаву људи повезују међусобно, па и са припадницима других народа и култура, јер ако се боље познају, самим тим ће се и међусобно више слагати и ценити. Баш овакви фестивали играју важну улогу у томе и требало би да их је на простору Војводине што више, јер је Војводина мозаик различитости и мултикултуралности.

Предмет рада је представљање самог фестивала, односно његово функционисање и организовање, које је доста скромно, јер се ипак ради о мањем догађају. Али и мали догађаји заслужују пажњу, јер они на неки начин привлаче људе и створени су са одређеним циљем које треба поштовати.

Задатак рада је презентовање догађаја, како би људи сазнали, да ипак постоје и другачији фестивали, који се разликују, а који су важни за културу и идентитет неког народа.

Циљ овог рада је промовисање мањих фестивала, којих у нашој земљи има јако пуно. И мали фестивали играју важну улогу у туристичкој понуди Србије.

# РУМУНИ У ВОЈВОДИНИ

Вредни и умешни у привређивању на својим сеоским газдинствима или у малој привреди, не нарочито „загрејани” за политичко организовање с националним предзнаком, с посебном љубављу и пажњом негују своје богато историјско, културно и фолклорно наслеђе и стваралаштво.

Према попису из 2011. године у Војводини живи 25 410 Румуна, док је према попису из 2002. године живело 30 419, тако да можемо рећи да се тај број све више смањује. Према подацима из материјала Покрајинског секретаријата за остваривање права националних мањина, управу и прописе као разлози смањења румунске популације наводе се: опадање наталитета, економске миграције, мешовити бракови...

Већина румунског становништва настањена је у селима и бави се пољопривредом. Међутим, у последњој деценији прошлог века приметно је и све веће бављење малом привредом, док млади углавном настављају школовање. Економски, румунско становништво је добро ситуирано и сматра се за вредно и умешно у привређивању.

Румуни у Војводини доскора нису имали националних политичких партија, али учествују у политичком животу средине у којој живе. У постојећим политичким странкама Румуни су политички организовани као равноправни чланови, а активни су и у локалној самоуправи, као одборници у скупштинама општина (у општини Житиште и председник Скупштине општине, а у округу и начелник Округа), посланици у Скупштини Војводине и у Народној скупштини Републике Србије. Формирана је прва политичка партија Румуна - Алијанса Румуна из Војводине, са седиштем у Вршцу.

Румуни у Војводини могу се похвалити изузетно развијеним друштвено-културним животом, који негују и развијају кроз различита друштва и организације с дугогодишњом традицијом.

У Војводини данас постоје различита културна друштва у којима учествују Румуни, међу којима су ''Штефан Штефу'' Ечка, ''Звезда'' Борча, ''Доина'' Уздин, итд. Оваква друштва негују румунску традицију, кроз учетвовањем на разним фестивалима, такмичењима, израдом сувенира, уједно тиме шире румунску културу, јер то доприноси бољем разумевању међу народина.

Постоје и бројни фестивали које организују Румуни, а то су ''Велики фестивал фолклора Румуна у Војводини'', ''Дечији фестивал фолклора Румуна Војводине'', фестивал забавне румунске музике ''Млади певају'', затим постоји и ''Позоришни дани Румуна'' и дрге манифестације на којима се предстваљају Румуни и њихова култура.

Деци румунске националности у Војводини омогућено је да се образују на матерњем језику на свим образовним нивоима, од предшколског до универзитетског. За малишане од три до шест година предшколско васпитање и образовање организовано је у свим местима у којима има довољан број деце.

Припадници румунске националне мањине у АП Војводини на свом језику могу да се информишу у различитим медијима - штампи, радију и телевизији. Најзначајније румунске новине су ''Libertatea'', а ТВ програм на румунском језику има Радио Телевизија Војводине, као и локалне телевизије, међу којима и зрењанинска телевизија Сантос (Газдаг, Гргић, Новак, 2012).

# ВЕЛИКИ ФЕСТИВАЛ ФОЛКЛОРА РУМУНА ВОЈВОДИНЕ

Велики фестивал фолклора Румуна из Војводине се традиционално одржава дуги низ година. Први фестивал је одржан 1960. године у банатском селу Уздин. Идеја је била да се представи румунска ношња, игре и песма, кроз одређену забаву у врелим летњим месецима. Први фестивали су трајали и по недељу дана, међутим временом су се свели на викенде, тачније 3 дана. Сваке године фестивал се одржавао у једном насељеном место у којем живе Румуни, али 2016. године због недостатка финансијских средства фестивал се одржао у два места, два дана у Ечки и један дан у Торку (Libertatea, 2016).

Сваки фестивал окупља велики број учесника старијих од 16 године из земље и иностранства који су вешти у фолклорним играма, музици, имају певачки таленат или свирају неки инструмент. Велики број публике из земље и иностранства (Румунија, Молдавија,..) окупља оваква манифестација. Улаз се не плаћа, јер је општи циљ да се представи румунска култура, учешћем великог броја културних друштава и појединаца.



***Слика 1.*** *Бина*

*Извор: http://www.gradskiradiozrenjanin.com/wp-content/uploads/2016/08/r2.jpg*

Фестивал се организује на отвореном простору, најчешће је то у дворишту школе или неком другом већем простору где могу да стану велики број људи. Локална заједница поставља своју бину или изнајмљује. Испред бине се постављају места за седење, а у оквиру фестивала буду и различите изложбе где се приказују различита уметничка дела (слике, сувенири, ношња,...). Дешава се да време поквари фестивал, па због тога се фестивал премешта у неки затворен простор, као што су сеоски домови културе, међутим ради се о малим просторима, па због тога је и посећеност мања. Због тога организатор мора да води рачуна и о времену када се организује фестивал.

Пошто се ради о мањем фестивалу, сваке године се и организује у малом месту у којима се јављају Румуни, увек у селима Баната. Оваква насељена места немају смештајне капацитете, па због тога локална заједница ради напорна да на прави начин угости људе и организује смештај. Често се дешава да се учесници фестивала смештају у сеоским породицама где се организује фестивал. Тако да трошкове смештаја и хране сносе мештани места где се организује фестивал.

Фестивал се одржава крајем августа, када није већ јако топло и када се претпоставља да су се људи вратили са годишњих одмора, а тада су и мање шансе за падавине. Манифестација почиње предвече и траје до поноћи, а Радио Телевизија Војводине све преноси уживо. Ова телевизија, али и румунске недељне новине ''Libertatea'' су једини начин промоције фестивала, као и локалне радио станице.

Прошле године је одржан 18. и 19. августа. Међутим од прошле године одржано је и ''Гала вече'', односно трећи дан фестивала 11. септембра у другом месту.

У току одржавања фестивала организатори ученицима обезбеђују скромно освежење и место за одмор.

Последње вечери фестивала, уручују се похвалнице за учествовање на фестивалу, али такође неки учесници који су се издвојили по нечему, добијају дипломе које обухватају прво, друго и треће место у оквиру вокалних солиста или фолклорних игара. Ове похвалнице и дипломе су само симболи и остају као успомена на фестивал (Libertatea, 2016).



***Слика 2.*** *Румунска народна игра*

*Извор: http://static.rtv.rs/slike/2013/08/23/folklor,-rumuni-wide-jpg\_660x330.jpg*

# 56. ФЕСТИВАЛ ПО РЕДУ

Велики фестивал фолклора Румуна у Војводини, одржан је по 56-ти пут у "Каштелу Ечка“. Сама локација је привлачна бројним посетиоцима, јер се ту налази ловачки дворац из 19. века, па због тога је ово био велики плус за организатора у самом старту. Данас је овај дворац, хотел са три звездице и то је била још једна предност, која је утицала да се баш овде организује фестивал. Током два дана 18. и 19. августа, колико је фестивал трајао, наступило је више од хиљаду учесника: фолклорних ансамбала, хорова, вокалних и инструменталних солиста и оркестара. Они представљају фолклорно музичко стваралаштво Румуна из бројних места Војводине. Ова, најзначајнија културна манифестација Румуна из Војводине је током четири деценије постојања допринела очувању и промовисању националног идентитета Румуна са ових простора, али и прожимању са културама других националних мањина са којима живе војвођански Румуни. Свечаном отварању присуствовали су градоначелник Зрењанина Чедомир Јањић. На овај начин локална заједница је изразила задовољство што се на њеној територији организује тако значајна манифестација за Румуне.



***Слика 3.*** *Фестивал у Ечки*

*Извор: http://media.ilovezrenjanin.com/2016/08/festival-rumuna-ecka-22-600x400.jpg*

На сцени фестивала је прошло на десетине хиљада учесника, који су имали мисију да очувају и сачувају културу, језик, као и традицију Румуна са ових простора. Међу гостима су били и представници амбасаде Румуније у Београду, као и Епископије румунске православне цркве и други, бројни гости.

Након два дана ревијалног програма, следи још један дан фестивала ,,Гала вече", које ће се одржати 11. септембра у Торку. Међутим ово вече није имало неки већи значај и у суштини није се гледало као део фестивала, иако су организатори сматрали да је то наставак фестивала.

У оквиру фестивала отворена је изложба фотографија, слика и графика ручних радова, као и народних ношњи. На овај начин је употпуњен парк Каштела Ечке у коме је организован фестивал. Поред песме и игре, посетиоци су могли да се упознају и са ношњом, сувенирима и другим радовима Румуна. Док са друге стране излагачи су на овај начин остварили ''додатни динар''(http://ilovezrenjanin.com/aktuelno/u-ecki-otvoren-dvodnevni-festival-folklora-rumuna/).

Организатор је Национални савет румунске националне мањине, КУД “Штефан Штефу” из Ечке, а уз финансијску подршку Града Зрењанина, Националног савета румунске националне мањине, министарства културе, Секретаријат за спорт и омладину, Покрајински секретаријат за образовање, прописе, управу и националне мањине – националне заједнице (http://ilovezrenjanin.com/aktuelno/u-ecki-otvoren-dvodnevni-festival-folklora-rumuna/).

## УЧЕСНИЦИ ФЕСТИВАЛА

Учесници 56. по реду фестивала су били домаћи и инострани вокални, инструментални солисти, културна друштва која су приказивала фолклорне игре, затим хорови (мушки, женски, мешовити) и оркестри. Из сваке категорије по један учесник је добио диплому за освојено прво, друго или треће место, док су остали учесници добили похвалнице. Углавном прво место ''освоје'' домаћини, односно КУД из места где се организује фестивал, тако да су дипломе само симболичне.

Поред Румуна који учествују на овом фестивалу, организатори се труде да утичу на мултикултуралност, па због тога гости фестивала су културно уметничка друштва која приказују игре и песме других народа. Пошто нису у питању само Румуни, онда се фестивал води како на румунском, тако и на српском језику.

Учесници који желе да учествују у фестивалу морају да се пријаве до одређеног рока, како би их организатори уклопили у програм фестивала. Пријава се обајвљује у часопису на коју могу да се јаве сви уметници од 16 година старости па на даље.

## ПРОГРАМ ФЕСТИВАЛА

Организаори фестивала раде на састављању програма, овај део посла је изузетно важан, јер треба уклопити тако да публици буде занимљиво, а уједно треба водити рачуна и о изводљивости самог програма. Дешава се често да исто културно уметничко друштво наступа два пута за редом, али између та два наступа постоји ''пауза'' где свира оркестар овог КУД-а или ако организатор одлучи да наступи неки други учесник фестивала.

|  |  |
| --- | --- |
| **Четвртак 18.08.2016.**  ОРКЕСТАР И ХОР КУД "Штефан ШТЕФУ" - Ечка  Народних песама из Трансилваније  Диригент: Г. Роман Бугар  **ОТВАРАЊЕ**  **1.РОМАН И МАРИН БУГАР** - ВИОЛИНА Ечка  **2.ЈОНЕЛА СФЕРА**- ВОКАЛНИ СОЛИСТА Вршац  -Лоше нови шешир  -Дођи које вече до нас  **3.ГРАЦИЕЛА БРАГЕАН** – ВОКАЛНИ СОЛИСТА Овча  -Отвори очи  -Процветало цвеће  **4.КОСТЕЛ МАГДА** - ВИОЛИНА Ечка  -Арделеана  -Игре за двоје из Баната  **5.КЛАУДИЈА ЧИНА** – ВОКАЛНИ СОЛИСТА Овча  -Жути цвеће  -Ко је рекао брат у песми  **6.МАГДАЛЕНА РОШУ** – ВОКАЛНИ СОЛИСТА Банатско Ново Село  -Љубав наша  - Људи, певала сам вам  **7.ГЕОРГЕТА СФРАНЧИОК** – ВОКАЛНИ СОЛИСТА Торак  - Доина  -И отишао у брда  **8.КРИСТИАН МОРОВАН** - САКСАФОН Влајковац  -Браун  -Игре за девојке  **9.АНА ПОПИ** – ВОКЛАНИ СОЛИСТА Торак  -Цвет из баште  -Цвеће  **10.АНИСИЈА БАБУЦ** – ВОКЛАНИ СОЛИСТА Вршац  - Дува веар  - Хода свет са тобом  **11.КРИСТИНА ГЕЦА**-ВОКЛАНИ СОЛИСТА Торак  -Љубав међу нама  - Песма из Торка  **12.ФИРУЦА ЧИНА** – ВОКАЛНИ СОЛИСТА Овча  -Ружа  -Још долине воћњацима  **ВОКАЛ ГРУПЕ КУД. "ЗВЕЗДА"** - Овча  Диригент: Лидија Чина  Народно оркестар КУД. "ЗВЕЗДА" - Овча  Диригент:, Дорел Чина  **Плесна група КУД. "ЗВЕЗДА"** - Овча  стилизовани плес  Кореограф: Каролина Еви  **Плесна група КУ. "САДОВЕАНУ"** - Локве  Традиционални плес из Локва  Кореограф: Само миута  Гости фолклорни ансамбл из Зрењанина | **Петак 19.08.2016.**  **1.Мешовити хор Румунско удружење за уметност и културу "Висентије Петровић Бокал"** - Торак  Диригент: Тодора Дору Урсу  **2.Вокална група "народне уметности''** Николинци  Диригент: Александра Ранковић  **3.Вокална група КУД "Јон Креанга"** - Долово  Струк и Трансилванијски  Диригент: Тодора Петровић  **4.Женска певачка група "Фете де ла Коста"** - Коста  "Рузмарин" – Песма младих  Диригент: Марсел Новак  **5.ОРКЕСТАР КУД "Штефан ШТЕФУ"** - Ечка  Диригент: Г. Роман Бугар  **6.Народно оркестар КУ "3. октобар"** – Банатско Ново Село  Румунски народна песма  Диригент и аранжман: Даниел Сублеа  **7.КУД "Дојна"** - Уздин  Пакет популарних песама из Баната  Диригент: Данијел Геце  **8.Плесна група КУД "Дојна"** - Уздин  Стилизовани плес  Кореограф: је Стелиан Мицлеа  **9.Плесна група КУД "Михаи Еминеску"** - Коста  Румунски фолклорна пакет  Уметнички координатор, Виорел Балагеан  **10.КУД "СВЕТЛОСТ"** - Јанков Мост  Кореографи: Јон Идвореан Мирела и Идвореан Јовица  **11. БОГДАН СЕБАСТИЈАН** – ХАРМОНИКА Банатско Ново Село  -Хора  -Марунтица  **12.АНА МАРИЈА ДАМИАН** – ВОКАЛНИ СОЛИСТА Торак  -Божур  -Драга пита облаке  **13.КРИСТИНА МИК** – ВОКАЛНИ СОЛИСТА Банатско Ново Село  -Вода жубори  -Још долина, поред пута  **ЗАТВАРАЊЕ**  ОРКЕСТАР И ХОР КУД "Штефан ШТЕФУ" - Ечка |

## ПРОМОЦИЈА ФЕСТИВАЛА

Фестивал има изузетно лошу промоцију, једини прави промотер фестивала је држава кроз Радио Телевизију Војводине која је уједно и спонзор, као и румунски часопис ''Libertatea''. Овај часопис сваке године учествује у фестивалу, тако што информише о програму и дешавањима везаним за фестивал. Локалне телевизије и радио станице такође доприносе промоцији фестивала, али то је доста слабо, јер многи и нису чули за овај догађај. Спонзори доприносе такође промоцији фестивала, али опет ништа значајно. Фестивал нема свој сајт, већ локални портали избацују вести и информације у вези фестивала. Међутим најјача промоција за сада је ''од уста до уста'', али би то требало да се промени, јер овакви фестивали заслужују више пажње, за разлику од неких догађаја који су настали са циљем промовисања културе, а који су се претворили у ''кич вашаре''.

## ОРГАНИЗАТОРИ И СПОНЗОРИ

Сваке године Национални савет румунске националне мањине објављује конкурс на коме се пријављују потенцијални организатори, односно локлне заједнице које су вољне да организују овакав фестивал. Тачно се одреди рок до кад се шаље сва потребна документација која доказује да је локална заједница спремна и способна да организује фестивал. Након истека конкурса састаје се савет који доноси одлуку.

Поред Национланог савета румунске националне мањине, организатор је једним делом и држава, кроз министарство културе, Секретаријат за спорт и омладину, Покрајинског секретаријата за образовање, прописе, управу и националне мањине – националне заједнице. Држава финансира једним делом фестивал, а доприноси на неки начин очувању румунске националне мањине. Међутим главни организатор је локална заједница, која мора испланира све детаље и која издваја највише новца, па због тога последњих година је све мање заинтересованих за организовање оваквог фестивала.

Постоје бројни спонзори који доприносе како финансијски тако и на друге начине да се организује фестивал. Највећи спонзор је Радио Телевизија Војводине и новине Либертатеа, затим приватна компанија као што је Гомекс, али и бројни волонтери својим радом доприносе у организовању фестивала.

Волонтери су мештани места где се организује фестивал. Они дочекују и испраћају учеснике, помажу им око решавања различитих проблема. Волонтери су ту како би угостили на најбољу начин учеснике, али и посетиоце фестивала (http://www.rtv.rs/ro/voivodina/marele-festival-de-folclor-la-ecica-%C5%9Fi-torac\_684973.html).



***Слика 4.*** *Ознака фестивала*

*Извор: http://radioresita.ro/wp-content/uploads/2013/07/Marele-Festival-de-Folclor-al-Romanilor-din-Voivodina.jpg*

# СВОТ АНАЛИЗА

Свот анализа се у туризму често практикује, са циље да се дефинише тренутни положај неке туристичке дестинације, али и одреде стратегије како би се испунили постављени циљеви. Она се обавља кроз матрицу коју чине 4 елемента – поља: С – Strenght (снаге), W – Wеаkness (слабости), О – Оpportunities (шансе и могућности), Т – Threats (опасности и претње). Почетна слова ових елемената (на енглеском језику) дају назив ове методе – СВОТ.

Свот анализа се може искористити и када су у питању догађаји, јер нам она може показати на шта организатори треба обрате више пажње, у ком правцу треба да иду како би се фестивал побољшао и одржао.

Велики фестивал фолклора Румуна из Војводине је познат по очувању традиције и културе Румуна, међутим он се организује са циље да га сви заинтересовани посете без обзира на националну и верску припадност. Међутим као и остали фестивали и овај фестивал има одређене проблеме, пре свега то је промоција, која је доста лоша, али то се може преписати недостатку финансијских средстава. Међутим треба имати у виду да овакви локлани фестивли треба да се одрже, јер неким малим местима у великој мери значе за сам развој тог места где се фестивал одржава. Због тога држава треба да обрати више пажње на овакве фестивале, јер развојем мале средине постепено се развија и држава у целини.

# ЗАКЉУЧАК

Данас догађаји играју важну улогу за једну земљу, јер са собом привлаче људе, а без људи не може да постоји туризам. Због тога треба узети у обзир и догађаје када се спомене туризам. Али ипак треба много радити на њима, јер Србија је позната по бројним фестивалима и добром проводу. Ту шансу треба искористити и тиме ће се наша земља уврстити у дестинације на којима се организују бројни догађаји који привлаче велики број људи. Овакви дођајаји неће утицати само на имиџ, већ и на економско стање у земљи, али и на побољшање међуљудских односа. На овај начин ће људи сарађивати како пословно, тако и кроз забаву, а све то доприноси земљи као што је Србија, која треба да ради на туризму односно да развија ову привредну грану. Међутим и фестивали морају више да се укључе, нарочито када је у питању промоција, јер постоје велики број фестивала за које већина не зна ни да постоје, управо је Велики фестивал фолклора Руману Војводине, који је мањи фестивал и за које многи сматрају да је намењен само Румунима, што то није тачно, он је намењен свима и сви би требали макар једном да га посете како би се упознали са традицијом и културом других народа на овим просторима. Наравно, за све треба доста финансијских средстава, што последњих година се у великој мери осети, али ипак људи треба да раде на бројним догађајима, на њихово организовање, јер су изузетно важни, нарочито када је у питању туризам.

# ЛИТЕРАТУРА

Газдаг, Е., Гргић, М., Новак В. (2012), *Мала историја Баната*, Ечка

Румунски недељни часопис (2016), ''*Libertatea*'', Панчево

http://www.rtv.rs/ro/voivodina/marele-festival-de-folclor-la-ecica-%C5%9Fi-torac\_684973.html

http://ilovezrenjanin.com/aktuelno/u-ecki-otvoren-dvodnevni-festival-folklora-rumuna/

Подаци добијени од локалне заједнице Ечка