|  |  |  |
| --- | --- | --- |
|  | UNIVERZITET U NOVOM SADU  PRIRODNO-MATEMATIČKI FAKULTET  DEPARTMAN ZA GEOGRAFIJU,TURIZAM I HOTELIJERSTVO |  |

Seminarski rad iz predmeta: **Upravljanje kulturnim događajima**

**“DANUBE FUN FEST”**

Student: Profesor:

Mina Bulajić 122m/16 dr Tatjana Pivac

**SADRŽAJ**

[**UVOD** 2](#_Toc470422220)

[**DONJI MILANOVAC** 3](#_Toc470422220)

[Istorija 4](#_Toc470422220)

[**KAKO DO DONJEG MILANOVCA** 6](#_Toc470422220)

[**DANUBE FUN FEST** 7](#_Toc470422220)

[Danube Fun Fest 2015 7](#_Toc470422220)

[Danube Fun Fest 2016 10](#_Toc470422220)

[Smeštaj 12](#_Toc470422220)

[Danube Fun Fest paket i ulaznica 13](#_Toc470422220)

[Promocija 14](#_Toc470422220)

[Volonteri 15](#_Toc470422220)

[Sponzori 16](#_Toc470422220)

[**SWOT ANALIZA** 18](#_Toc470422220)

[**ZAKLJUČAK** 20](#_Toc470422220)

[**LITERATURA** 21](#_Toc470422220)

**UVOD**

U prvom planu Danube Fun Festa (Dunavskog festivala), koji se prvi put održao avgusta 2015. godine u Donjem Milanovcu, je pre svega međunarodna saradnja mladih, promocija zdravog života, aktivizam i to je ono po čemu bi ovaj deo Srbije trebalo da postane prepoznatljiv i da se razlikuje od brojnih letnjih festivala zabavnog karaktera. Želja ljudi koji su se okupili oko ovog projekta je bila da pokažu da mladi mogu da budu pokretači lokalne zajednice, da volonterski pokreću i realizuju akcije koje će doprineti poboljšanju uslova života, stvaranju zdravih navika i očuvanju životne sredine, kao i da budu promoteri svih kulturnih i prirodnih vrednosti sredine u kojoj žive.

Vođeni idejom da dovedu svet u svoj grad, vredni, obrazovani, spremni da svoje slobodne vreme utroše za dobrobit mesta u kojem žive, mladi okupljeni u Inicijativi Mladih “Hoću! Mogu!” osmislili i organizovali međunarodni edukativno-sportsko-zabavni festival Danube Fun Fest.

Danube Fun Fest je osnovan sa idejom da razmrda i probudi Donji Milanovac, ali i istočnu Srbiju. Želja je bila da se dovede što više ljudi i pri tome pokaže šta sve ovaj kraj poseduje od prirodnih i kulturno-istorijskih znamenitosti. Manifestacija ovakvog karaktera je svakako jedan od potencijalnih pokretača turizma u ovom kraju. Jedan od glavnih ciljeva bio je angažovanje mladih, volonterizam, aktivizam, te je čitava organizacija i pala na mlade (http://www.hocumogu.co.rs).

**DONJI MILANOVAC**

Donji Milanovac je naselje na desnoj obali Dunava, na 75 mnv, u središnjem delu Đerdapa, na magistralnom putu M 25/1 ( Požarevac – Kladovo) i biciklističkoj ruti „Euro velo 6”.  Donji Milanovac nastao je nakon izgradnje Hidroelektrane “Đerdap I“, a delimično je izgrađen na veštačkom platou, gde se danas nalaze izmeštene stare zgrade iz naselja Stari Milanovac. Tu je i središte Nacionalnog parka “Đerdap” i Đerdapske klisure.  
  
Donji Milanovac je moderno uređeno naselje sa prostranim gradskim parkom i šetalištem duž obale Dunava. U samom centru naselja nalazi se pristanište i granični prelaz za međunarodni rečni putnički saobraćaj. U Donjem Milanovcu nalazi se hotel „Lepenski vir”, sportski tereni, gradska plaža, objekti za privatan smeštaj turista, a od uslužnih objekata: autobuska stanica, pošta, banka, turistički info centar, restorani, prodavnice i kafe barovi. U neposrednoj blizini Donjeg Milanovca nalazi se jedno od najznačajnijih  arheoloških nalazišta u Srbiji Lepenski vir. Prema popisu iz [2011.](https://sr.wikipedia.org/wiki/%D0%9F%D0%BE%D0%BF%D0%B8%D1%81_%D1%81%D1%82%D0%B0%D0%BD%D0%BE%D0%B2%D0%BD%D0%B8%D1%88%D1%82%D0%B2%D0%B0_2011._%D1%83_%D0%A1%D1%80%D0%B1%D0%B8%D1%98%D0%B8) bilo je 2410 stanovnika. http://www.mojaavantura.com/ideje/srbija/donji-milanovac

Pogled sa planine Liškovac na kotlinu i Donji Milanovac od koga se u nastavku kod „lakta“ prostire planina Miroč. Ovim nepreglednim brdsko-planinskim područjem prekrivenim šumama gazduje JP „[Nacionalni park Đerdap](https://sr.wikipedia.org/wiki/%D0%9D%D0%B0%D1%86%D0%B8%D0%BE%D0%BD%D0%B0%D0%BB%D0%BD%D0%B8_%D0%BF%D0%B0%D1%80%D0%BA_%D0%82%D0%B5%D1%80%D0%B4%D0%B0%D0%BF)“

Na udaljenosti od oko 22 kilometra smešten je najbliži grad [Majdanpek](https://sr.wikipedia.org/wiki/%D0%9C%D0%B0%D1%98%D0%B4%D0%B0%D0%BD%D0%BF%D0%B5%D0%BA) koji je ujedno sedište [istoimene opštine](https://sr.wikipedia.org/wiki/%D0%9E%D0%BF%D1%88%D1%82%D0%B8%D0%BD%D0%B0_%D0%9C%D0%B0%D1%98%D0%B4%D0%B0%D0%BD%D0%BF%D0%B5%D0%BA). Po načinu postanka i izgledu Đerdapska klisura je kompozitna koja se sastoji iz četiri suženja – klisure i tri proširenja – kotline, i čine je: [Gornja (Golubačka) klisura](https://sr.wikipedia.org/wiki/%D0%93%D0%BE%D0%BB%D1%83%D0%B1%D0%BE%D0%B2%D0%B0%D1%87%D0%BA%D0%B0_%D0%BA%D0%BB%D0%B8%D1%81%D1%83%D1%80%D0%B0), [Ljupkovska kotlina](https://sr.wikipedia.org/wiki/%D0%89%D1%83%D0%BF%D0%BA%D0%BE%D0%B2%D1%81%D0%BA%D0%B0_%D0%BA%D0%BE%D1%82%D0%BB%D0%B8%D0%BD%D0%B0), [klisura Gospođin vir](https://sr.wikipedia.org/wiki/%D0%93%D0%BE%D1%81%D0%BF%D0%BE%D1%92%D0%B8%D0%BD_%D0%B2%D0%B8%D1%80_(%D0%BA%D0%BB%D0%B8%D1%81%D1%83%D1%80%D0%B0)), [Donjemilanovačka kotlina](https://sr.wikipedia.org/wiki/%D0%94%D0%BE%D1%9A%D0%B5%D0%BC%D0%B8%D0%BB%D0%B0%D0%BD%D0%BE%D0%B2%D0%B0%D1%87%D0%BA%D0%B0_%D0%BA%D0%BE%D1%82%D0%BB%D0%B8%D0%BD%D0%B0), [klisura Kazan (Veliki i Mali)](https://sr.wikipedia.org/wiki/%D0%9A%D0%B0%D0%B7%D0%B0%D0%BD_(%D0%BA%D0%BB%D0%B8%D1%81%D1%83%D1%80%D0%B0)), [Oršavska kotlina](https://sr.wikipedia.org/wiki/%D0%9E%D1%80%D1%88%D0%B0%D0%B2%D1%81%D0%BA%D0%B0_%D0%BA%D0%BE%D1%82%D0%BB%D0%B8%D0%BD%D0%B0) i [Sipska klisura](https://sr.wikipedia.org/wiki/%D0%A1%D0%B8%D0%BF%D1%81%D0%BA%D0%B0_%D0%BA%D0%BB%D0%B8%D1%81%D1%83%D1%80%D0%B0). Dunav u ovom delu svog toka pravi veliki „lakat“ u čijem se temenu nalazi Donjemilanovačka kotlina duga 19 kilometara. Tu je Dunav širok oko 1800 m, postojanog vodostaja i mirne površine (nema virova), tako da postoje izuzetne mogućnosti za one koji žele vožnju brodićem ili uživaju u sportovima na vodi. U Donjemilanovačkoj kotlini Đerdapskog jezera, nizvodno od samog grada, utiče velika pritoka, [Porečka reka](https://sr.wikipedia.org/wiki/%D0%9F%D0%BE%D1%80%D0%B5%D1%87%D0%BA%D0%B0_%D1%80%D0%B5%D0%BA%D0%B0), na čijem je ušću, usled izdizanja nivoa vode, stvoren prostran i dubok zaliv.

Od ušća Porečke reke, Dunav osam kilometara teče pravolinijski na severoistok i u ovom delu širok je 600-800 metara. U tom delu, uočljivi su grebeni Karpatskih planina u Rumuniji, kao i čuvena planina [Miroč](https://sr.wikipedia.org/wiki/%D0%9C%D0%B8%D1%80%D0%BE%D1%87), na desnoj obali u Srbiji. Odatle, nizvodno je prolaz Kazan, koji predstavlja deo Donje Đerdapske klisure, oličen u masivima Veliki Čakor (na levoj obali) i Veliki Štrbac. (na desnoj obali). Jugozapadno od Donjeg Milanovca i kotline prostire se planina Liškovac (Veliki Liškovac 803 m), na istoku je Porečka reka i preko nje planina Veliki Greben, na jugu je Šaška reka i preko nje planina Mali Krš (929 m), na zapadu se nalazi Majdanpek, Severni Kučaj i [Šomrda](https://sr.wikipedia.org/wiki/%C5%A0omrda). Planina Miroč (Veliki Štrbac 768 m) se prostire od Donjeg Milanovca do [Tekije](https://sr.wikipedia.org/wiki/%D0%A2%D0%B5%D0%BA%D0%B8%D1%98%D0%B0_(%D0%9A%D0%BB%D0%B0%D0%B4%D0%BE%D0%B2%D0%BE)). Od planine Veliki Greben odvojena je rekom [Vratnom](https://sr.wikipedia.org/wiki/%D0%92%D1%80%D0%B0%D1%82%D0%BD%D0%B0_(%D1%80%D0%B5%D0%BA%D0%B0)). Na Miroč planini, nedaleko od Milanovca, nalazi se selo [Miroč](https://sr.wikipedia.org/wiki/%D0%9C%D0%B8%D1%80%D0%BE%D1%87_(%D0%9C%D0%B0%D1%98%D0%B4%D0%B0%D0%BD%D0%BF%D0%B5%D0%BA)) koje predstavlja vrlo lepu etno-ambijentalnu celinu. Tu je pećina Gradašica, veliki broj vrtača i uvala, jama i ponora. Posebnu atrakciju predstavlja Gerutalis – ostatak monumentalnog rimskog utvrđenja. Na šest kilometara od Donjeg Milanovca nalazi se etno kompleks Kapetan Mišin breg. Smešten je na uzvišenju sa kojeg se pruža najlepši pogled na zalazak sunca u Đerdapu, Srbiji i Balkanu (<https://de.wikipedia.org/wiki/Donji_Milanovac>).

**Istorija**

Uzvodno od Donjeg Milanovca kod sela [Boljetin](https://sr.wikipedia.org/wiki/%D0%91%D0%BE%D1%99%D0%B5%D1%82%D0%B8%D0%BD), na [dunavskoj](https://sr.wikipedia.org/wiki/%D0%94%D1%83%D0%BD%D0%B0%D0%B2) terasi u okviru zaštićenog [Nacionalnog parka Đerdap](https://sr.wikipedia.org/wiki/%D0%9D%D0%B0%D1%86%D0%B8%D0%BE%D0%BD%D0%B0%D0%BB%D0%BD%D0%B8_%D0%BF%D0%B0%D1%80%D0%BA_%D0%82%D0%B5%D1%80%D0%B4%D0%B0%D0%BF) nalazi se arheološki lokalitet [Lepenski Vir](https://sr.wikipedia.org/wiki/%D0%9B%D0%B5%D0%BF%D0%B5%D0%BD%D1%81%D0%BA%D0%B8_%D0%92%D0%B8%D1%80). Naselje iz doba neolita staro je oko 8.500 godina i prošlo je kroz četiri razvojne faze. Naselje predstavlja najstarije svedočanstvo o životu praistorijske zajednice ribara i lovaca uz Dunav, a napušteno je 4.500 godina p. n. e. Na osnovu ostataka primećeno je da je prvobitna zajednica bila lovačko-sakupljačka, nakon čega se razvila u zajednicu poljoprivrednih stočara. Arheolozi su pronašli ostatke kuća sa trapezastom osnovom i kamenim ognjištem, kao i 54 kamene skulpture, koje su predstavljala njihova božanstva. Stanovnici Lepenskog vira su pripitomili životinje, naučivši ih da obrađuju zemlju, nakon čega su se preselili u predele koji imaju bolje mogućnosti za zemljoradnju. Nedaleko od Majdanpeka i Donjeg Milanovca kod [istoimenog sela](https://sr.wikipedia.org/wiki/%D0%A0%D1%83%D0%B4%D0%BD%D0%B0_%D0%93%D0%BB%D0%B0%D0%B2%D0%B0) nalazi se [rano eneolitski rudnik „Rudna Glava“](https://sr.wikipedia.org/wiki/%D0%A0%D1%83%D0%B4%D0%BD%D0%B0_%D0%93%D0%BB%D0%B0%D0%B2%D0%B0_(%D0%B0%D1%80%D1%85%D0%B5%D0%BE%D0%BB%D0%BE%D1%88%D0%BA%D0%B8_%D0%BB%D0%BE%D0%BA%D0%B0%D0%BB%D0%B8%D1%82%D0%B5%D1%82)) (5.000. godina p. n. e.) koji predstavlja arheometalurški lokalitet na kome su pronađeni ostaci peći i radionica za preradu bakra čime se svrstava u jedan od najstarijih praistorijskih rudnika metala i pripada prelaznom periodu iz kamenog u metalno doba.

U ove krajeve i na Balkanu doseljavaju se [Indoevropljani](https://sr.wikipedia.org/wiki/%D0%98%D0%BD%D0%B4%D0%BE%D0%B5%D0%B2%D1%80%D0%BE%D0%BF%D1%99%D0%B0%D0%BD%D0%B8), u 2 milenijum p. n. e. Tokom tog ranog razdoblja, od 13. do 12. veka p. n. e. prvi se ističu [Stari Grci](https://sr.wikipedia.org/wiki/%D0%90%D0%BD%D1%82%D0%B8%D1%87%D0%BA%D0%B0_%D0%93%D1%80%D1%87%D0%BA%D0%B0), kada [Argonauti](https://sr.wikipedia.org/wiki/%D0%90%D1%80%D0%B3%D0%BE%D0%BD%D0%B0%D1%83%D1%82%D0%B8) kreću u potragu za [zlatnim runom](https://sr.wikipedia.org/wiki/%D0%97%D0%BB%D0%B0%D1%82%D0%BD%D0%BE_%D1%80%D1%83%D0%BD%D0%BE). Sam naziv, obližnje reke [Pek](https://sr.wikipedia.org/wiki/%D0%9F%D0%B5%D0%BA_(%D1%80%D0%B5%D0%BA%D0%B0)) vezan je za prisustvo Starih Grka, koji je grčkog porekla, i potiče od oblika pékos sa značenjem „ovčije runo“, koje su ovi stari narodi polagali u korito reke radi ispiranja zlata. Iz tog perioda vezuje se i najstariji naziv za reku Dunav, starogrčki hidronim Istar, kojim su plovili Argonauti upravo u potrazi za zlatnim runom. Za te rane starogrčke istraživače Istar je podrazumevao isključivo donji tok Dunava, koji se po njima završavao kod Gvozdenih vrata, odnosno Đerdapske klisure. [Hesiod](https://sr.wikipedia.org/wiki/%D0%A5%D0%B5%D1%81%D0%B8%D0%BE%D0%B4) u svom delu „[Teogoneji](https://sr.wikipedia.org/wiki/%D0%A2%D0%B5%D0%BE%D0%B3%D0%BE%D0%BD%D0%B8%D1%98%D0%B0)“ pominje Istar kao jednu od četiri najveće reke u svetu (ondašnjeg poznatog sveta). Utemeljivač istorijske nauke, [Herodot](https://sr.wikipedia.org/wiki/%D0%A5%D0%B5%D1%80%D0%BE%D0%B4%D0%BE%D1%82), reku Istar naziva „severnim Nilom“, odnosno smatra da je Istar severni pandan velike egipatske reke. Prema antičkim piscima, oblast između [Velike Morave](https://sr.wikipedia.org/wiki/%D0%92%D0%B5%D0%BB%D0%B8%D0%BA%D0%B0_%D0%9C%D0%BE%D1%80%D0%B0%D0%B2%D0%B0) i Dunava, je u predrimsko doba bila slabo naseljena. Ostalo je zabeleženo, da u to vreme, ove krajeve naseljavaju [Tračani](https://sr.wikipedia.org/wiki/%D0%A2%D1%80%D0%B0%D1%87%D0%B0%D0%BD%D0%B8) među kojima se najviše isticalo pleme [Tribala](https://sr.wikipedia.org/wiki/%D0%A2%D1%80%D0%B8%D0%B1%D0%B0%D0%BB%D0%B8). Potom, ove oblasti u 4. veku p.n.e. naseljavaju [Kelti](https://sr.wikipedia.org/wiki/%D0%9A%D0%B5%D0%BB%D1%82%D0%B8) koji će imati važnu ulogu kako na ovom tako i na mnogo širem prostoru. Samo poreklo današnjeg naziva reke Dunav vodi poreklo iz keltskog jezika. Keltska reč srodna je sa nazivima za reku, odnosno za „veliku vodu“ u nekim drugim jezicima, kao što je sa avstijskim danu ili sa [osetskim](https://sr.wikipedia.org/wiki/%D0%9E%D1%81%D0%B5%D1%82%D0%B8) don, od koga potiče i ime ruske reke [Don](https://sr.wikipedia.org/wiki/%D0%94%D0%BE%D0%BD).

U 17. veku mesto se prvi put pominje pod nazivom Banja i kao ribarsko seoce bio je blizu ušća reke Poreč u Dunav. Središte Porečke oblasti, naselje Banju, uništavaju Turci. Nemirna vremena, strah od turske vojske, naterali su stanovništvo da [1690.](https://sr.wikipedia.org/wiki/1690.) godine na dunavskom ostrvu Poreč podignu novo naselje i nazovu po imenu ostrva. Zbog čestih poplava po naredbi kneza [Miloša Obrenovića](https://sr.wikipedia.org/wiki/%D0%9C%D0%B8%D0%BB%D0%BE%D1%88_%D0%9E%D0%B1%D1%80%D0%B5%D0%BD%D0%BE%D0%B2%D0%B8%D1%9B) iz [1830.](https://sr.wikipedia.org/wiki/1830.) godine Poreč je preseljen sa nižeg ostrva na višu desnu obalu Dunava, kako bi se sačuvao od prolećnih poplava. Uz to promenio je naziv u Milanovac. Ime je dobio po Miloševom prvorođenom sinu prestolonasledniku [Milanu](https://sr.wikipedia.org/wiki/%D0%9C%D0%B8%D0%BB%D0%B0%D0%BD_%D0%9E%D0%B1%D1%80%D0%B5%D0%BD%D0%BE%D0%B2%D0%B8%D1%9B_(%D0%BA%D0%BD%D0%B5%D0%B7)). Bilo je to jedno od prvih naselja koje je sagrađeno po regulacionom planu koji je osmislio vojvoda porečki [Stefan Stefanović Tenka](https://sr.wikipedia.org/wiki/%D0%A1%D1%82%D0%B5%D1%84%D0%B0%D0%BD_%D0%A1%D1%82%D0%B5%D1%84%D0%B0%D0%BD%D0%BE%D0%B2%D0%B8%D1%9B_%D0%A2%D0%B5%D0%BD%D0%BA%D0%B0). Tri decenije kasnije, [1859.](https://sr.wikipedia.org/wiki/1859.) godine, kada je pod planinom Rudnik nastao [Gornji Milanovac](https://sr.wikipedia.org/wiki/%D0%93%D0%BE%D1%80%D1%9A%D0%B8_%D0%9C%D0%B8%D0%BB%D0%B0%D0%BD%D0%BE%D0%B2%D0%B0%D1%86), ovaj na Dunavu dobija odrednicu Donji. U prvoj polovini 19. veka varoš je imala preko 150 kuća, glavnu ulicu, crkvu, kazneni zavod, carinu, školu i javnu kuću i ogromno pristanište, a njegovi stanovnici bili su poznati trgovci i vrsni krmanoši. U to doba, najpoznatiji žitelji mesta su bili Stefan Stefanović Tenka i [Miša Anastasijević](https://sr.wikipedia.org/wiki/%D0%9C%D0%B8%D1%88%D0%B0_%D0%90%D0%BD%D0%B0%D1%81%D1%82%D0%B0%D1%81%D0%B8%D1%98%D0%B5%D0%B2%D0%B8%D1%9B). Kapetan Miša ([1803](https://sr.wikipedia.org/wiki/1803) - [1885](https://sr.wikipedia.org/wiki/1885)), predsednik Skupštine kneževine Srbije, dobrotvor, veletrgovac solju i jedan od najbogatijih ljudi toga doba, koji je život proveo u [Beogradu](https://sr.wikipedia.org/wiki/%D0%91%D0%B5%D0%BE%D0%B3%D1%80%D0%B0%D0%B4) i [Bukureštu](https://sr.wikipedia.org/wiki/%D0%91%D1%83%D0%BA%D1%83%D1%80%D0%B5%D1%88%D1%82). Stefan Stefanović Tenka ([1797](https://sr.wikipedia.org/wiki/1797)-[1865.](https://sr.wikipedia.org/wiki/1865.)) vojvoda porečki, ministar prosvete i nadzornik karantina, posle Ustava 1838. ministar pravde i prosvete, od 1840-42. godine izgnanik u [Carigradu](https://sr.wikipedia.org/wiki/%D0%A6%D0%B0%D1%80%D0%B8%D0%B3%D1%80%D0%B0%D0%B4), od [1848.](https://sr.wikipedia.org/wiki/1848.) do [1857.](https://sr.wikipedia.org/wiki/1857.) godine predsednik Državnog saveta (Vlade).

Do [1965](https://sr.wikipedia.org/wiki/1965), godine je ovo naselje sedište Opštine Donji Milanovac koju su činila naseljena mesta: [Boljetin](https://sr.wikipedia.org/wiki/%D0%91%D0%BE%D1%99%D0%B5%D1%82%D0%B8%D0%BD_(%D0%9C%D0%B0%D1%98%D0%B4%D0%B0%D0%BD%D0%BF%D0%B5%D0%BA)), Donji Milanovac, [Golubinje](https://sr.wikipedia.org/wiki/%D0%93%D0%BE%D0%BB%D1%83%D0%B1%D0%B8%D1%9A%D0%B5), [Klokočevac](https://sr.wikipedia.org/wiki/%D0%9A%D0%BB%D0%BE%D0%BA%D0%BE%D1%87%D0%B5%D0%B2%D0%B0%D1%86), [Miroč](https://sr.wikipedia.org/wiki/%D0%9C%D0%B8%D1%80%D0%BE%D1%87_(%D0%9C%D0%B0%D1%98%D0%B4%D0%B0%D0%BD%D0%BF%D0%B5%D0%BA)), [Mosna](https://sr.wikipedia.org/wiki/%D0%9C%D0%BE%D1%81%D0%BD%D0%B0) i [Topolnica](https://sr.wikipedia.org/wiki/%D0%A2%D0%BE%D0%BF%D0%BE%D0%BB%D0%BD%D0%B8%D1%86%D0%B0). U sastav opštine je ulazilo i tada samostalno naseljeno mesto Štrbac koje je danas sastavni deo naselja Golubinje. Posle ukidanja opštine područje bivše opštine je u celini ušlo u sastav opštine Majdanpek.Donji Milanovac se ranije zvao Poreč, novo ime je dobio po knezu [Milanu Obrenoviću](https://sr.wikipedia.org/wiki/%D0%9C%D0%B8%D0%BB%D0%B0%D0%BD_%D0%9E%D0%B1%D1%80%D0%B5%D0%BD%D0%BE%D0%B2%D0%B8%D1%9B_(%D0%BA%D0%BD%D0%B5%D0%B7)), rano umrlom sinu kneza [Miloša](https://sr.wikipedia.org/wiki/%D0%9C%D0%B8%D0%BB%D0%BE%D1%88_%D0%9E%D0%B1%D1%80%D0%B5%D0%BD%D0%BE%D0%B2%D0%B8%D1%9B).

U naselju Donji Milanovac živi 2477 punoletnih stanovnika, a prosečna starost stanovništva iznosi 38,7 godina (37,6 kod muškaraca i 39,6 kod žena). U naselju ima 1166 domaćinstava, a prosečan broj članova po domaćinstvu je 2,69. Ovo naselje je velikim delom naseljeno [Srbima](https://sr.wikipedia.org/wiki/%D0%A1%D1%80%D0%B1%D0%B8) (<https://de.wikipedia.org/wiki/Donji_Milanovac>).

**KAKO DO DONJEG MILANOVCA**


Donji Milanovac je gradsko naselje u [opštini Majdanpek](https://sh.wikipedia.org/wiki/Op%C5%A1tina_Majdanpek) u [Borskom okrugu](https://sh.wikipedia.org/wiki/Borski_okrug).Kroz opštinu Majdanpek prolaze dva magistralna puta M 24 (Požarevac – Kučevo – Majdanpek – Negotin) i M 25-1 (Požarevac – Veliko Gradište – Golubac – Donji Milanovac – Kladovo) koji poveziju opštinu sa E 75 (autoput Beograd – Niš). Opština Majdanpek je udaljena od ovog autoputa preko Požarevca 131km a preko Paraćina 170km.

Rеgiоnаlni putеvi u opštini Majdanpek su R-104 (Brzа Pаlаnkа-Mirоč-Pоrеčki mоst-Mаjdаnpеk-Dеbеli Lug-Jаsikоvо-Žаgubicа), R-104а (Jаsikоvо-Vlаоlе-Gоrnjаnе-Bоr) i R-106 (Pоrеčki mоst – Milоšеvа kulа-Zаgrаđе-Zаjеčаr-Bоr), а drumskе kоmunikаcijе upоtpunjujе i 172 km lоkаlnih nekаtеgоrisаnih putеvа.

U dužini od 54 km, severnim obodom opštine, protiče reka Dunav koja je deo međunarodnog rečnog Koridora VII ( Rajna – Majna – Dunav), prirodne magistrale srednje i jugoistočne Evrope koja povezuje Severno i Crno more. Pristanište je u Donjem Milanovcu na 990 km od Crnog mora.

Železničkim saobraćajem opština je povezana Beogradom preko Kučeva i Požarevca, a sa Nišom i Prahovom preko Bora i Zaječara. Železnicom su neposredno povezana samo četiri naselja, a to su: Debeli Lug, Vlaole, Jasikovo i Leskovo (<http://majdanpek.rs>)

Slika br. 1: Položaj Donjeg Milanovca



*Izvor: https://www.google.rs/maps/place/Donji+Milanovac/*

**DANUBE FUN FEST**

**Danube Fun Fest**, je međunarodni festival sportskog, edukativnog, kulturnog i zabavnog karaktera koji je prvi put održan leta 2015.- te godine. Tada je nešto više od 6.000 učesnika, što na sportskim turnirima, koncertima i žurkma, što na edukativnim ekskurzijama posetilo ovaj debitantski festival. Već prve godine bilo je više od 200 učesnika iz inostranstva, i to iz: Rumunije, Bugarske, Alžira, Libana, Makedonije, Nemačke, Azerbejdžana, Holandije, Grčke, Tunisa, Slovenije, čime su opravdali, možda u početku ambicioznu parolu, „Svet u Donjem Milanovcu“(http://danubefunfest.hocumogu.co.rs).

Slika br. 2 : Danube Fun Fest logo



*Izvor: http://danubefunfest.hocumogu.co.rs*

**Danube Fun Fest 2015**

Vreme trajanja - Danube fun fest traje 5 dana, prvi put se održao od osmog do trinaestog avgusta 2015. godine.

Mesto održavanja - Svi učesnici mešteni su bili u hotelu **“Lepenski vir**” u Donjem Milanovcu, ali dostupan je svakako i privatan smeštaj. Volonteri i neki od učesnika, su smeštani u prostorijama đačkog internata u Donjem Milanovcu. Sportska takmičenja su bila održana na terenima hotela “Lepenski vir”, terenu za male sportove u centru Donjeg Milanovca, gradskoj plaži, gradskom keju i na Trgu u Donjem Milanovcu. Koncerti i žurke su održani na gradskoj plaži, trgu i samom centru Donjeg Milanovca.

Učesnici - Na prvom Danube Fun Festu pravo učešće su imali svi srednjoškolci i studenti, kao i ljudi svih uzrasta željni dobre zabave i kvalitetnih sportskih takmičenja, svih nacionalnosti i religija. U organizaciji festivala učestvovali su volonteri Inicijative mladih “Hoću! Mogu!”, ali i volonteri iz brojnih zemalja sveta koji su dolazili posredstvom najveće organizacije mladih u svetu, **AIESEC**-a.

U okviru sportskog dela festivala organizovana su međunarodna takmičenja u malom fudbalu, odbojci na pesku, stonom tenisu i šahu za momke i devojke. Osim takmičarskog dela programa, učesnici su imali priliku da se zabave na različitim programima Igara bez granica, od krosa, štafeta i plivanja, do orijentiringa, poligona u prirodi i potrage za blagom. U pauzama između takmičenja, organizovani su izleti do Lepenskog Vira, Miroča, Rudne Glave i Rajkove pećine, na kojima su učesnicima predstavljene sve prirodne lepote i kulturne i istorijske vrednosti ovog kraja. Gosti su upoznati sa lokalnom kulturom, običajima, igrama, hranom i vrednostima i stilom života. Za kraj napornog dana organizovane su aktivnosti zabavnog karaktera: druženja, koncerti i žurke, među izvođačima bili su: **Dejan Petrović i Big bend**, di-džej Dea sa Islanda, di-džej Suzan Bir iz Minhena, di-džej Garnier… Za učesnike koji polaze iz Beograda,bio je organizovan dolazak brodom na kome je bio i di-džej, osmog avgusta.

Slika broj 3: Flajer festivala



*Izvor:* [*http://www.studentskizivot.com*](http://www.studentskizivot.com)

Program Danube festa 08.08.- 12.08.2015.

Bottom of Form

1. Dan Subota 8. Avgust

22.00 – DJ Darkned  
23.00 – New Quartet

2. Dan nedelja, 9. Avgust

11.00 – Izlet – Zavičajna galerija  
13.00 – Igre bez granica  
20.00 – Slovenačko veče  
21.00 – VIS Novi dan  
22.00 – Marija Šerifović

3. Dan Ponedeljak, 10. Avgust

09.00 – Izlet – Rajkova pećina  
14.00 – Igre bez granica  
14.00 – Odbojka na pesku  
16.00 – Šah  
16.00 – Stoni tenis  
19.00 – Futsal  
23.00 – DJ Dea  
01.00 – DJ Unknown

4. Dan Utorak, 11. Avgust

10.00 – Izlet – Lepenski vir  
12.00 – Izlet – Kapetan Mišin breg  
14.00 – Lov na blago / Odbojka na pesku  
16.00 – Šah/ Stoni tenis  
19.00 – Futsal  
23.00 – DJ Sofrano  
01.00 – DJ Garnier

5. Dan Sreda, 12. avgust

11.00 – Izlet – Vizitorski centar NP Đerdap  
13.00 – Igre bez granica  
14.00 – Odbojka na pesku  
16.00 – Šah / Stoni tenis  
19.00 – Futsal  
22.00 – New Quartet  
00.00 – Dejan Petrović i Big bend (http://danubefunfest.hocumogu.co.rs).

**Danube Fun Fest 2016**

**Opis aktivnosti festivala:**U okviru sportskog dela festivala bila su organizovana međunarodna takmičenja u malom fudbalu, odbojci na pesku, stonom tenisu i basketu 3 na 3, sve za momke i devojke. Osim takmičarskog dela programa, učesnici su imali priliku da se zabave na jako interesantnim i zanimljivim Igrama bez granica, kojima je cilj bio da se takmičari opuste, nasmeju i dobro zabave.Od krosa, štafeta, plivanja, do orijentiringa, raznih poligona u prirodi i potrage za blagom, učesnici su imali jako kvalitetno vreme na prelepoj peščanoj plaži u Donjem Milanovcu.

**Arheološko lokalitet Lepenski vir Rajkova pećina**– U pauzama između takmičenja, bili su organizovani izleti do Lepenskog Vira, Rajkove pećine, brodom do Trajanove table i uklesanog lika Decebela, na kojima su učesnicima bile predstavljene sve prirodne lepote i kulturne – istorijske vrednosti ovog kraja.  Kraj svakog dana rezervisan je bio za aktivnosti zabavnog karaktera: druženja, koncerti ižurke na plaži na kojima su učestvovali vrhunski performeri: Kiki Lesendrić i Piloti, Orkestar Danijele Veselinović (trubači), Bed kopi, Di-džejevi Geo Da Silva, Igor Garnier, Gruver i mnogi drugi (http://portalmladi.com/danube-fun-fest-2016).

Program drugog Danube festa 09.08-13.08.2016.

1.Dan 09.08.2016. Utorak

Za one koji su dolazili u Donji Milanovac brodom iz Beograda, organizovana je žurka na brodu sa DJ-evima koja je počela u podne. Sama ceremonija otvaranja festivala je počela u 20:00 nastupom KUD-a „Lepenski vir“ i proslavom gradske slave. Od 22:00  kao prava srpska dobrodošlica nastupio je fantastični orkestar „Danijela“.

12:00 – Dolazak gostiju, check in, popodne bez obaveza, obilazak grada  
20:00 – Gradska slava – KUD – bina  
22:00 – Danijela Veselinović i trubači – bina

2.Dan 10.08.2016. Sreda

Ovaj dan je započet u 10:00 fantastičnom vožnjom brodom kroz mesta gde je Dunav najlepši – prelepi Nacionalni park Đerdap. Tokom vožnje posetioci su videli Trajanovu tablu, spomenicu jednog od najvećih osvajača Rimskog carstva i spomenik kralju Decebalu, čuvara reke isklesanog u steni iznad Dunava, poput statuta kraljeva u Gospodaru prstenova. Nakon izleta u 12:00 časova se održala radionicu o *Erasmus+ programu* i *Evropskom volonterskom servisu*. Svi učesnici su imali priliku da nauče nešto novo, razmene iskustva i pozitivne primere, kao i da oforme nova partnerstva. Popodne je bilo slobodno za uživanje na plaži i pripremu *Kulturne raskrsnice* – prezentacije zemalja učesnica koja je bila zakazana za 19:00 časova. Prva žurka na plaži počela je u 22:00 nastupom DJ Žapca, koga će slediti DJ Igor Garnier.

10:00 – polazak brodom do Trajanove table i Decebala  
12:00 – predavanje o EU projektima (EVS, Erasmus plus…)  
19:00 – Raskrsnica kultura  
22:00 – DJ Žabac – plaža  
00:00 – DJ Igor Garnier – plaža

3.dan 11.08.2016. Četvrtak

Dan koji je bio predviđen za otvaranje sportskih takmičenja: turniri u basket, malom futbalu, odbojci na pesku i stonom tenisu. Takmičenja su počela u prepodnevnim časovima trećeg dana Danube Fun Festa. Za one koji i nisu baš sportski nastrojeni organizovane su *Igre bez granica* koje su počele oko podneva na gradskoj plaži. Na kraju prvog dana takmičenja posetiocima je priređen nastup ludog hip hop sastava Bad Copy u 22:00 na gradskoj plaži, nakon čijeg nastupa se žurka nastavila uz  DJ Darkned.

Turniri i igre bez granica

22:00 – Bad copy – Centar za kulturu

00:00 – DJ Darkned – Centar za kulturu

4.Dan 12.08.2016. Petak

Četvrti dan Danube Fun Festa otpočeo je nastavkom turnira i Igara bez granica po planiranom rasporedu. Od 22:00 časova DJ Groover je otvorio poslednju žurku na plaži drugog Danube Fun Festa, a kasnije ga je zamenio i DJ Geo Da Silva iz Rumunije.

Turniri i igre bez granica

22:00 – DJ Groover – plaža

00:00 – DJ Geo Da Silva – plaža

5.Dan 13.08.2016. Subota

Peti dan Danube Fun Festa obeležilo je polufinalne i finalne utakmica sportskih turnira. U 22:00 časova, Piloti, jedan od najboljih rok bendova Srbije nastupili su na glavnoj bini. Po završetku koncerta pobednicima turnira su dodeljene medalje, pehari i diplome, a zatim se uz nastup DJ Yanka u ponoć zatvorio i drugi Danube Fun Fest.

Finalne utakmice na turnirima

22:00 – Piloti – bina

Dodela medalja, pehara i diploma

00:00 – DJ Yanko (http://danubefunfest.hocumogu.co.rs).

**Smeštaj**

**Hotel Lepenski Vir**

Hotel “Lepenski Vir” nalazi se na uzvišici iznad Donjeg Milanovca (161 m nadmorske visine), gradića na desnoj obali Dunava. Objekat raspolaže sa 200 dvokrevetnih, 65 jednokrevetnih soba i 10 apartmana, većina je sa pogledom na Dunav. Sve sobe su sa terasom, kupatilom, telefonom i televizorom. Sobe poseduju i mini bar sa pićem, klima uredjaj i tuš kabine

Hotelski restoran raspolaže sa 500 mesta, a pokrivena terasa dodatnih stotinu.Za posebne usluge predviđen je nacionalni restoran sa 80 i terasom sa 70 mesta u kome je moguće naručiti specijalitete ovog kraja.

Bogat i raznovrstan sadržaj hotela doprineće da Vam slobodno vreme protekne što prijatnije jer se u sklopu hotela nalazi zatvoren poluolimpijski bazen (25x12, 5 m), trim kabinet, sala za stoni tenis, automatska streljana, automatska kuglana, bilijar sala, tereni za male sportove (košarka, odbojka, tenis ), travnati tereni za fudbal, internet caffe, igraonica, prodavnica, foto radnja, etno radnja, aperitiv bar, diskoteka, menjačnica. Goste očekuju i sale za seminare, kongrese, promocije, prezentacije, poslovne sastanke i to: kongresna sala (100 mesta) „tihi salon“ (180 mesta) i šah sala (30 mesta).

Novootvoreni Spa & Wellness Centar hotela „Lepenski Vir “ predstavlja pravu oazu mira i opuštenosti i utočište od svakodnevne napetosti i briga.

Hotel “Lepenski Vir” u Donjem Milanovcu udaljen je samo par stotina metara od glavnih zbivanja tokom trajanja festivala - gradske plaže i gradskog keja. Na raspolaganju gostima su dvokrevetne i trokrevetne sobe sa terasom i predivnim pogledom na Dunav ili fantastičnu prirodu  koja ga okružuje. Kompletan objekat je pokriven WI-FI-om. Hotela raspolaže i sa parkingom koji se ne naplaćuje (http://www.hotellepenskivir.co.rs).

**Danube Fun Fest Paket i Ulaznice**

Danube Fun Fest paket obuhvata 6 dana/ 5 noćenja sa doručkom, korišćenjem bazena u Hotelu “Lepenski vir”  i narukvicu za besplatan  ulaz na sve žurke i koncerte, kao i participaciju, ukoliko neko želi da se takmiči na međunarodnim sportskim turnirima) Cena je 99 evra, a u iznos su uračunate i boravišne takse.

Ako ipak učesnici ne žele da plaćaju hotel, u Donjem Milanovcu postoje i privatni apartmani koje učesnici mogu sami rezervisati, a narukvica i učešće na turnirima na Danube Fun Festu posebno plaćaju.

Slika 4: Promo flajer



*Izvor: http://danubefunfest.hocumogu.co.rs/rs/arrangement/*

Danube fun fest kamp prostor se nalazi u samom centru zbivanja, između dva stejdža, na samoj obali Dunava. Udaljen svega sto metara od gradske plaže i dvadesetak metara od gradskog keja. Sigurno odličan provod za ljude željne avanture, nezaboravnog i ludog iskustva. Obezbeđeni su toaleti i tuševi. Cena paketa Danube Fun Fest Camp podrazumeva korišćenje kamp prostora i narukvicu za besplatan ulaz na sve žurke I koncerte iznosi 35 evra.

Za ulazak na žurke na plaži Danube Fun Fest-u potrebne su Danube Fun Fest narukvice. Cena narukvice za jednu žurku je 800 RSD, za dve 1200 RSD, a na sve tri žurke može se ući za 1500 RSD. Ipak, za kupovinu narukvica par meseci pre održavanja festivala može se kupiti komplet narukvica za 1000 RSD (<http://danubefunfest.hocumogu.co.rs>).

**Promocija**

Promocija je jedan od najznačajnijih instrumenata u marketingu i jedan od najboljih načina za privlačenje turista u neku destinaciju. Što se tiče promocije Danube fun festa, može se reći da je na zadovoljavajućem nivou sa obzirom da je festival na samim počecima.

Festival ima zvaničan sajt (http://danubefunfest.hocumogu.co.rs), koji je veoma dobro uređen, jer sadrži sve neophodne informacije koje su potrebne osobi da bi saznala šta ovaj festival nudi, gde se održava, kada i gde se održava, koji su to programi i aktivnosti u kojima može da se učestvuje, gde odsesti, šta može posetiti za vreme festivala, koje su cene, a takođe se na sajtu prikazuju is vi aktuelni rezultati sportskih takmičenja uz redovna ažuriranja. Losa strana zvaničnog sajta je svakako dostupnost sadržaja samo na srpskom i engleskom jeziku. Sa obzirom da na festival dolazi dosta volontera iz različitih zemalja kao i da su ciljno tržište posetioci raznih kultura, sajt bi trebao da im bude više prilagođen.

Festival poseduje i zvaničnu Facebook stranicu (https://www.facebook.com/www.hocumogu.co.rs/?fref=ts) što je veoma bitno zbog velikog uticaja Interneta i društvenih mreža na svetsko društvo u globalu. Oba vida promocije su veoma dobro organizovana, ažurirana, sa tačnim i veoma detaljnim informacijama za posetioce, kako stalne tako i potencijalne. Putem facebook stranice, organizatori ostaju u kontaktu sa prošlogodišnjim učesnicima i dopiru do novih učesnika. Prošlogodišnji učesnici mnogo pomažu u promociji festivala jer se putem na društvenih mreža tj na facebook stranici festivala, organizuje objavljivanje fotografija učesnika sa prošlogodišnjeg festivala koji pri tome pozivaju nove učesnike da im se na narednom festivalu priključe i osete njegovu atmosferu. Festival takođe štampa plakate, koji se postavljaju kako u samom gradu, tako i u široj okolini.

Takođe festival ima i svoj You Tube kanal, na kom se mogu videti delovi atmosfere sa ovog festivala. Novinarski članci o festivalu se mogu pročitati na zvaničnom sajtu festivala, kao i na sajtu Portala za mlade, koji je jedan od sponzora festivala.

**Volonteri**

U moru letnjih zabavnih festivala u Srbiji, Danube Fun Fest razlikuje to što u prvi plan stavlja međunarodnu saradnju mladih, promociju zdravog načina života, aktivizam i volonterizam.Gosti iz Alžira, Azerbejdžana, Turske, Grčke, Libana, Italije, Nemačke, Francuske predstavljaju svoju zemlju ne samo na sportskim turnirima u malom fudbalu, basketu, odbojci na pesku i stonom tenisu, već i na “Raskršću kultura – Cultural Crossroads” u okviru čega svaki tim nastoji i da ostale prisutne goste/volontere nauči ponešto o svojoj zemlji kroz hranu, običaje, ples, interesantne priče.

Ideju o međunarodnom volonterizmu i mobilnosti mladih prepoznala je i Evropska komisija, jer uz pomoć partnerske organizacije iz Turske dovode oko četrdesetak volontera iz čitave Evrope, koji učestvuju u organizaciji festivala. Oni učestvuju u edukativnim radionicama čije teme su i mogućnosti Erazmus + programa i fondova i Evropskog volonterskog servisa, koje su otvorene za sve zainteresovane.

Slika 5: Prijava za volontiranje



*Izvor:* [*http://www.hocumogu.co.rs/rs/apply-to-volunteer/*](http://www.hocumogu.co.rs/rs/apply-to-volunteer/)

Mladi kroz aktivizam stiču radne navike, a kroz volonterizam shvataju prave vrednosti, odnosno da nije sve u novcu, reči su inicijativci ove organizacije, koji naglašavaju pri tome da je veoma bitno osetiti društvenu odgovornost i doprineti lokalnoj zajednici. Entuzijazam, bar kada je “Hoću! Mogu!” je očigledno “zarazan” jer je oko sebe vrlo brzo okupila dosta osnovaca, srednjoškolaca, studenata, mlade koji su završili visoke škole kojima nimalo nije teško da se prihvate posla. Prošlog leta tu, pored ostalog, uređivali gradsku plažu, a uz pomoć sponzora, preduzetnika i mesne zajednice izrađeni su i postavljeni novi suncobrani. Ako je i bilo skeptika da će ono što rade biti kratkog daha, Inicijativa mladih dokazala je i da hoće i da može, povezujući se sa sličnim udruženjima u Srbiji i zemljama u okruženju, uključujući se u različite projekte.

Za Danube fun fest koji će se održati 2017. godine početkom avgusta meseca je trenutno otvoren konkurs za prijavu za volontera. Volonterima se kroz učešće navode kao pogodnosti: usavršavanje engleskog jezika kao i mogućnost učenja nekog novog jezika, upoznavanje ljudi iz različitih zemalja, različitih kultura, pri tome su u centru svih dešavanja, takmičenja i žurki za vreme festivala, i na kraju krajeva da stiču svakako jedno novo iskustvo i beg iz svakodnevnice.

**Sponzori**

**Danube Fun Fest**  koji organizuje Inicijativa mladih **“Hoću! Mogu!”** Donji Milanovac je uspeo da nađe veliku podršku i pomoć ka svojoj realizaciji uz pomoć mnogih donatora, sponzora („Hellenic Srbija“, „Heineken“, NP „Đerdap“, HE „Đerdap“, lokalnih preduzetnika…), kao i drugih organizacija (“AIESEC”, “Euroijada“, “Nastavi tradiciju“, „Zaječarska Gitarijada“, „Asocijacija sport za sve“…), opštine **Majdanpek,** sportskog saveza opštine Majdanpek, Turističke organizacije opštine Majdanpek, Centra za kulturu…

Članovi Inicijative mladih “Hoću! Mogu!” izglasali su na svojoj Skupštini potrebu za festivalom sportskog, rekreativnog, edukativnog i zabavnog karaktera iz više razloga. Prvi razlog proističe iz želje članova Inicijative mladih da kroz samostalnu organizaciju festivala usavrše svoje ugovaračke i organizacione sposobnosti, razviju radne navike, steknu iskustvo i ostvare kontakte i poznanstva sa novim ljudima iz zemlje i inostranstva. Drugi razlog je bio direktan uticaj na promociju Srbije, Porečkog kraja i turizma u opštini Majdanpek. Iz tih razloga su festival podržale turistička organizacija kao i opština Majdanpek, jer festival svakako ima višestruku dobrobit, koju su sponzori i donatori takođe prepoznali.

Perspektivu u ovom festivalu prepoznala je i agencija Modena Travel iz Novog Sada, koja organizuje putovanja za mlade, kao i sportsko takmičenje „Euroijada“ koje spomenuta agencija organizuje sada već tradicionalno svaki novembar mesec. Na Euroijadi prisustvuju učesnici iz različitih zemalja što je svakako i jedan od ciljeva Danube fun festa - privlačenje učesnika iz raznih krajeva. Agencija je jedan od sponzora koji dodeljuje u okviru takmičenja besplatan odlazak na Euroijadu za neke od pobednika na organizovanim sportskim takmičenja Danube fun festa.

Slika 6 : Sponzori festivala



*Izvor:* [*http://www.hocumogu.co.rs/rs/apply-to-volunteer/*](http://www.hocumogu.co.rs/rs/apply-to-volunteer/)

**SWOT ANALIZA FESTIVALA**

**PREDNOSTI**

* Jedinstven festival u Istočnoj Srbiji
* Turistički atraktivno okruženje sa izuzetnim prirodnim bogatstvom (blizina Đerdapske klisura, Lepenskog vira, Rajkove pećine...)
* Podrška lokalnih vlasti – festival je podržan od strane opštine kao i turističke organizacije Majdanpeka
* Aktiviranje mladog stanovništa u organizaciji festivala
* Prezentovanje i promocija prirodnih i kulturnih vrednosti regije
* Očuvanje i unapređenje uslova životne sredine
* Angažovanje velikog broja volontera
* Podsticanje razvoja turizma
* Saradnja sa organizacijom **AIESEC oko dovođenja volontera iz inostranih zemalja kao i organizacije raznih edukativnih radionica**

**SLABOSTI**

* Slabija zastupljenost festivala u medijima (tv, radio)
* Posetioci su većinski lokalno stanovništvo
* Regija sa nedovoljno razvijenom turističkom infrastrukturom kao i suprastrukturom (zastareli smeštajni kapaciteti, restorani…)
* Sajt festival dostupan samo na engleskom i srpskom

**ŠANSE**

* Proširenje smeštajnih kapaciteta (pored hotela Lepenski vir i kampa) koji će biti na raspolaganju učesnicima u sklopu paketa festivala koji se nudi posetiocima
* Organizovana promocija festivala i u drugim gradovima Srbije kao i na raznim sajmovima kako bi festival bio zastupljeniji u medijima i dobio samim tim na publicitetu
* Veće uključivanje Dunava u program festivala kroz organizovana jednodnevna krstarenja, takmičenja u kajaku i ostalim sportovima u vodi
* Novi sponzori kako bi festival dobio dodatna finansijska sredstva i učinio svoj program još bogatijim, inovativnijim, kompleksnijim…

**PRETNJE**

* Vremenske prilike ( već deo festivala se održava na otvorenom)
* Zagađenje Dunava i životne sredine usred nekontrolisanog razvoja festivala.
* Konkurencija – razvoj festivala slične tematike u okruženju

**ZAKLJUČAK**

Danube Fun Fest je novonastali festival koji je na dobrom putu da se razvije u budućnosti u mnogo veći i poznatiji festival jer se temelji na vrednostima koje treba razvijati i negovati a to su: kultura, edukacija, sport, animacija, turizam, volonterizam, očuvanje životne sredine, aktivizacija mladih i privlačenja učesnika iz najrazličitijih delova sveta. Da je festival je na dobrom razvoja govori i činjenica da je njegovo održavanje u 2017. godine je zakazano u terminu od 01.08-06.08.2017.

Razvijanje ovakvog jednog festivala, uz incijativu organizacije mladih iz ovog kraja je velika šansa za jače afirmisanje ove regije na turističkoj mapi naših kao i inostranih turista u budućnosti. Cilj je svakako stvaranje brenda festivala jer se time ujedno jača imidža Donjeg Milanovca kao turističke destinacije. Sve ove aktivnosti bi doprinele prilivu finansijskih sredstava i ulaganja u inftrasturkturu kao i suprastrukturu ove regije, što su mladi iz organizacije Inicijativi Mladih “Hoću! Mogu!” i prepoznali i iz tih razloga su osmislili festival ovakvog tipa na čijem razvoju vredno rade već treću godinu.

**LITERATURA**

1. https://en.wikipedia.org/wiki/Donji\_Milanovac
2. https://www.google.rs/maps/place/Donji+Milanovac/
3. <http://www.hocumogu.co.rs>
4. <http://www.hotellepenskivir.co.rs>
5. <http://majdanpek.rs>
6. <http://www.mojaavantura.com>
7. http://portalmladi.com/danube-fun-fest-2016
8. <http://www.studentskizivot.com>
9. http://www.toom.rs