УНИВЕРЗИТЕТ У НОВОМ САДУ

ПРИРОДНО – МАТЕМАТИЧКИ ФАКУЛТЕТ

ДЕПАРТМАН ЗА ГЕОГРАФИЈУ, ТУРИЗАМ И ХОТЕЛИЈЕРСТВО



Семинарски рад из предмета:

Управљање културним догађајима

Професор: Др Татјана Пивац Студент:

Асистент: Сања Божић Мирјана Милошевић-Станковић 155м/16

Нови Сад, 2017. Година

**САДРЖАЈ:**

Увод..............................................................................................................................1

Најпознатији фестивали пива.....................................................................................2

О Фестивалу.................................................................................................................6

Признања......................................................................................................................7

Локација одржавања фетивала и прилаз фестивалу.................................................8

Продуцент Beer Fest-a..................................................................................................9

Пројекти Београдске културне мреже и Оснивача................................................10

Постављање бина за BEER FEST............................................................................12

Музички програм 2016.године.................................................................................13

Безбедност фестивала................................................................................................14

“Бирам да рециклирам”.............................................................................................15

Спонзори фестивала..................................................................................................16

Волонтирање на фесту..............................................................................................17

SWOT анализа фестивала.........................................................................................19

Закључак.....................................................................................................................20

Литература..................................................................................................................21

**Увод**

Слика бр. 1 „Ми волимо пиво, и пиво воли нас!“

**[](http://muskimagazin.com/wp-content/uploads/2010/04/oktoberfest.jpg)**

Извор: http://www.belgradebeerfest.com

Ми волимо пиво, и пиво воли нас! - Повик је милијарди мушкараца широм планете. Колико је исконска та љубав према магловитој расхлађеној кригли кроз коју се само назиру мехурићи омиљеног нам светло-жутог алкохолног напитака крунисаног по правилу са два прста дебелим слојем паперјасте пене, вероватно се најбоље може видети на фестивалима пива - манифетацијама организованим у славу му! Јер славу и заслужује…

Скоро свака нација на свету има своју верзију овог веома популарног напитка, верујући да је у самом врху по квалитету управо домаће пиво. Оно што је сигурно је да свако пиво има свој посебан укус и арому, као и да подгрева добро расположење.

**Најпознатији фестивали пива**

**Октобарфест – Минхен, Немачка**

Октобарфест је највероватније и најпознатији фестивал пива на свету. Први пут је одржан 1810. године, нудећи сва своја локална пива. Одржава се крајем септембра и почетком октобра у Минхену, а током две недеље пивских лудорија, фестивал посети скоро 6 милиона љубитеља пива из целог света. Име овог фестивала користи се за бројне мање фестивале широм света, чији су оснивачи углавном немачки исељеници.

**Great British Beer фестивал**

Фестивал се углавном одржава током прве недеље августа, а већ је традиција да је уторак резервисан за додељивање награде Највећег пивопије фестивала. Према истраживањима неких агенција за статистику, на овом фестивалу се годишње попије 350. 000 пинти пива, а кад би се ишло у ситна цревца, у шта су се поменуте агенције упустиле, дошло би се до открића да се на сваких пола секунде прода једна пинта пива. Управо због овога GBBF је добио титулу “највећег паба на свету” у чијој понуди се налази 450 врста пива из британских пивара, као и још 200 врста страних произвођача, укључујући Белгију, Немачку и САД.

**Gäubodenvolksfest – Немачка**

Иако је Октобарфест најпознатији светски фестивал немачког порекла, у Немачкој традицији као омиљен међу Немцима далеко је познатији фестивал породичног карактера под називом Gäubodenvolksfest. Ту има свега, уз пиво, наравно. Карусели, вртешке, рингишпили, 24. 000 седишта на 90. 000 метара квадратних… Сваке године овај фестивал који је мешавина баварске традиције и модерних тековина немачког друштва, посети око 1.2 милиона гостију који за ту прилику облаче традиционалне баварске народне ношње. Још један занимљив податак је и да дозволу точења пива на фестивалу имају само пиваре из округа Страубинг-Боген. Првог дана фестивала одржавају се пивске пробе, што у преводу дође – пиј колико хоћеш и можеш, а догађај истовремено прати парада са 2.000 учесника на коњима и у кочијама.

Слика бр. 2 Пивска проба



Извор:http//www.guide-to-bavaria.com/de/gaeubodenfest-straubing.html

**Kitchener-Waterloo Oktoberfest**

Годишња деветодневна манифестација организована у част пиву, у градовима побратимима Кичнер и Ватерло у Канади. Заснован на оригиналној идеји Октобарфеста, овај фестивал је патентиран као канадски пандам чувеном баварском фестивалу. Одржава се током викенда око Дана захвалности.

**The Mondial de la Bière**

Још један канадски фестивал пива који се одржава сваке године у Монтреалу, нашао је своје место на нашој листи најпознатијих пивских фестивала на свету. Оно што је посебно у вези овог фестивала је да су на њему махом заступљене мање пиваре из целог света, везане за неко место или област, док су велике пиваре на маргинама пивских дешавања.

**The Great Canadian Beer Festival – Victoria, British Columbia,Canada**

Овај фестивал, који се такође одржава у Канади, важи за најстарији фестивал ове врсте у Канади и на њему се углавном представљају пиваре из свих делова те земље. Сваке године, на Дан рада (1. мај), у градићу Викторија сретне се 40 канадских пивара и 7. 000 насмејаних пивопија који тог једног дана у пиву проналазе одмор од оних 300 и кусур радних дана.

**The Great World Beer Fest – NYC, USA**

GWBF, или раније познат као Brewtopia, основан је 2002. године у Њујорку и то је најстарији пивски фестивал у овом граду. Покренут као идеја Уједињених пивских нација, фестивал окупља све познатије пиваре из целог света, а циљ фестивала је да акценат стави на точено пиво, које у последње време губи трку од свог флашираног колеге. Током 2 дана пивопивства последњег викенда октобра, GWBF угости 15. 000 посетилаца.

**The Bergkirchweih – Немачка**

Ова манифестација је у ствари вашар који се сваке године организује у Ерлангену у Немачкој. Фестивал се увек отвара четвртком у 5 сати поподне. Сама церемонија отварања догађај је којем треба присуствовати, а састоји се у томе да градоначелник отвара прво буре са пивом (сваке године из друге пиваре) чиме се фестивал проглашава званично отвореним, а пиво из тог бурета је бесплатно, тако да можете замислити каква ситуација настаје након што градоначелник викне – ОТВОРЕНО!!! Пиво се на овом фестивалу испија на дрвеним клупама у сенци крошњи кестена још од давне 1755. године, а са својих 11. 000 места за седење највећи је фестивал ове врсте на отвореном. Са милион гостију годишње, ово је трећи највећи фестивал пива у Немачкој.

**The Tasmanian Beerfes – Аустралија**

Тасманијски фестивал пива, у слободном преводу, одржава се у Хобарту, у Аустралији друге суботе у новембру, сваке године. Окупља локалне тасманијске и аустралијске пиваре, али уз њих 10. 000 посетилаца из целог света има прилику да испроба неко од сто врста пива из целог света.

**The Cambridge Beer Festival**

Званично, ово је најстарији британски фестивал пива, основан крајем маја 1974. године., а интересантно је да чини целину са зимским фестивалом пива који се од 1997. године одржава сваког јануара. Фестивал је познат и по великом избору грицкалица које се могу презалогајити уз пивце, а ако се икада затекнете тамо не пропустите да пробате неку од стотину врста сира, затим укишељена јаја, питу од свињетине, маслине и слично…

**Београдски фестивал пива**

Српски фестивал пива у својој престоници има озбиљну намеру да приграби славу и посетиоце најбољих фестивала пива у Европи, нарочито уз помоћ локалног становнишва, које равноправно обележава овај догађај са посетиоцима из иностранства, демонстрирајући на тај начин врхунско гостопримство..

Слика бр. 3 Гости из Немачке



Извор: <http://www.belgradebeerfest.com>

**О Фестивалу**

Београдски фестивал пива један је од најпосећенијих фестивала, како у Србији, тако и у целој Југоисточној Европи. Годишње га просечно посети 500.000 људи а рекордна година је била 2010. када је фест забележио 900.000 посетилаца. Овакву посећеност Фестивал има захваљујући својим основним принципима: бесплатном улазу,изузетном музичком програму и широкој понуди домаћих и иностраних пивских брендова.

Фестивал се одржава од 2003. сваке године у летњим месецима, на Ушћу, у организацији Београдске културне мреже и траје 5 дана. За четрнаест година постојања 7.680.000 посетилаца могло је да види више од 600 музичких наступа, дегустира преко 330 брендова пива и учествује у бројним друштвеним кампањама. Најпознатији европски фестивалски водич (The European Festival Guide), који објављује British american media, уврстио је Belgrade beer fest међу фестивале које ове године не треба пропустити. Захваљујући статусу који је стекао међу љубитељима фестивала из целог света, " Belgrade beer fest" је нашао своје место у овогодишњем издању водича, који је штампан у 575.000 примерака. Водич је доступан у највећим ланцима књижара као што су WH Smiths, Waterstones и Sainsburys и у 130 универзитетских библиотека. Диготално издање је доступно за Apple, Android, Blackberry и Windows уређаје а може се наћи и на Amazonu i Pocketmaxu.

Слика бр. 4 Поглед на Beer Fest



Извор: <http://www.belgradebeerfest.com>

**Признања**

Фестивал је добио многобројна признања. Међу њима је препорука британског листа The Independent, који је Beer Fest 2005. године уврстио међу 20 светских догађаја које би обавезно требало посетити. Професор Dennis Wilcox, у својој књизи "PR Strategies and Tactics", која се користи на преко 350 универзитета широм планете, навео је београдски Beer Fest као позитиван пример маркетинга и PR кампање. Поводом велике друштвене кампање "Бирам да рециклирам", чији су циљеви били да се ојача еколошка свест грађана и купе рециклажни контејнери за београдске школе, Фестивал је од маркетиншког часописа "Taboo" добио 2009. године награду за маркетиншки догађај године. Beer Fest се захваљујући свему овоме нашао као један од најзначајнијих сегмената туристичке понуде Србије, те као бренд који ради на промовисању земље и јачању њеног имиџа.

На то указује и награда "Најбоље из Србије" коју је фестивалско издање из 2014. године добило у категорији "Најбоља манифестација у функцији промоције Србије".

Акцију "Најбоље из Србије" почевши од 2004. године организују Министарство трговине, туризма и телекомуникација Републике Србије, Привредна Комора Србије и дневни економски лист Привредни преглед, са циљем да се промовишу најбољи робни и корпоративни брендови на тржишту Републике Србије.

Слика бр. 5 Најбоље из Србије




Извор: <http://www.belgradebeerfest.com>

**Локација одржавања фестивала и прилаз фестивалу**

Belgrade Beer Fest је један од три највећа фестивала у Србији (прва два су Еxit и Гуча). Одржава се сваке године у августу на ушћу Саве у Дунав са Новобеоградске стране.

Мапа локације



Извор: http://www.belgradebeerfest.com

Током трајања Beer Festa, свакодневно долази до затварања саобраћаја у временском периоду од 17 часова, до 4 сата после поноћи у улицама Ушће и Булевар Николе Тесле, од Булевара Михајла Пупина до Трешњиног цвета.

Неке од линија градског превоза( број 15,60,84,704,706 и 707 ) буду измештене, уз асистенцију саобраћајне полиције од првог до последњег дана фестивала.

Слика бр. 6 Златни ауто

Акција "Друштво ко вози кући", у надлежности Heineken Srbija и Агенције за безбедоност саобраћаја, а у сарадњи са ГСП-ом и „Србијатранспорт“ омогућили су и пивопијама ван Београда из Новог Сада, Крагујевца и Ниша да уживају у омиљеном пићу и врате се кући безбедно.

Извор: http://www.belgradebeerfest.com

**Продуцент Beer Fest-a**

Продуцент Belgrade Beer Fest-a je Београдска

културна мрежа. Она више од деценије са великим успехом организује најпосећенији фестивал у Југоисточној Европи, обједињујући жеље посетилаца

и светске трендове.

Оснивање Београдске Културне Мреже д.о.о. 2007. године био је потпуно логичан и очекиван развој заједничког рада њених оснивача који су читаву деценију уназад радили у домену организације и продукције културних догађаја и менаџмента у музичкој индустрији.

Својом креативношћу и иновативношћу, од самог почетка оснивачи су

се позиционирали на месту регионалног лидера у области свог деловања.

Заједнички рад оснивача је започео када су се, радећи на београдској промоцији ЕXIТ фестивала, садашњи власници компаније упознали и решили да удруже своје дотадашње искуство и иновативност. Резултат заједничког рада оснивача, а уједно и повод за почетак сарадње био је Belgrade Beer Fest пројекат који је до дана данашњег по свом обиму и важности остао најбитнији пројекат Београдске Културне Мреже и њених оснивача.

Природа и обим посла, јака конкуренција у областима пословања Београдске Културне Мреже, као и широк спектар послова којима се бави, утицали су на потребу развоја сопствених ресурса у областима дизајна, маркетинга, планирања, извођења и оглашавања. Тако је врло брзо Београдска Културна Мрежа почела ширити своје унутрашње капацитете, као и успостављати јаке партнерске везе са спољним сарадњицима поготово у областима оглашавања и продукције. Резултат тога јесте оформљени тим који може да одговори и на најтеже захтеве тржишта, а потенцијалним клијентима пружи, како комплетну услугу, тако и парцијалну подршку у бројним сферама организације и продукције догађаја, ангажовања извођача и маркетинга.

Београдска Културна Мрежа д.о.о. у свом раду упражњава потпуно нову дисциплину у свету, која се скраћено зове УПРАВЉАЊЕ ДОГАЂАЈИМА.

Дејан Грастић, један од оснивача фестивала је рекао:

„Само на Berr Fest-u је било могуће бесплатно слушати концерт светских звезда као што је Rudimental. Организовати овакав концерт за нас је био изазов, али и померање граница у организацији фестивала. Већ 14. годину за редом дајемо значајан допринос развоју манифестационог туризма у Србији. Због фантастичне атмосфере коју доживе на нашем фестивалу, и извођачи и туристи из Србије носе универзалну поруку - Србија је гостопримљива земља, а људи жељни дружења и интеракције са светом“.

**Пројекти Београдске културне мреже и Оснивача:**

• Belgrade Beer Fest од 2003. до 2016. - најпосећенији фестивал у југоисточној Европи.

• Врњачка Бања Beer Fest јул 2010. - први Beer Fest одржан ван Београда. Више од 50.000 људи и преко 20 бендова и извођача за три фестивалске вечери.

• Београдски Спорт Фест на Ади Циганлији од 2005. до 2010. - преко 150 спортских дисциплина на једном месту, бројне омладинске и друштвене кампање / преко 290.000 посетилаца и преко 30.000 учесника.

• Концерт бенда Прљаво Казалиште - "Све је лако кад си млад", 22.12.2012. Један од најпопуларнијих хрватских бендова свих времена наступио је у Београду након пуних 26 година. Комбанк Арена / око 15.000 посетилаца.

• Трг отвореног срца 2015 - Кнез Михаилова и Трг Републике, од 14.12.2014. до 22.01.2015. године. Укусно украшене дрвене кућице у Кнез Михаиловој улици, за време новогодишњих и божићних празника, са разноврсном понудом хране, пића, сувенира и поклона представљале су прави новогодишњи кутак. Манифестација одржана у сарадњи са Скупштином града Београда, Туристичком организацијом Београда, ЦЕБЕФ-ом и бројним партнерима. Манифестација има и хуманитарни карактер - приход од продаје керамичких новогодишњих шоља "Град отвореног срца" дониран је Прихватилишту за одрасла и стара лица у Београду. У хуманитарну кућицу посетиоци су доносили одећу и играчке за децу из домова за незбринуту децу из Београда. Око 150.000 посетилаца.

• Концерт Van Gogh-a једног од највећих бендова у Србији, у Београдској Арени, 2007 год. / 18.000 посетилаца.

• Концерт британске групе "FAITHLESS" ", 2004 год., Хала Спортова Београд / 5.000 посетилаца.

• Јelen Pivo Live 2007. год. - дводневни музички фестивал испод Калемегданске Тврђаве, Ian Brown, Happy Mondays, Garry Moore, Darko Rundek, Laibach, и многи други / 15.000 посетилаца.

• Свечани концерт Стефана Миленковића у Сава Центру, 2008.год. Повратнички концерт једног од највећих светских виолиниста који се после 5 година поново представио домаћој публици у Сава Центру / 3.000 посетилаца.

• Виминациум - Римска ноћ у Виминациуму - указивање на потребу за интелигентним коришћењем ресурса и енергије у оквиру пројекта Save the planet - 2007.год. - концерти Van Gogh-a и гудачког квартета Intermezzo.

**Постављање бинe за Beer Fest**

Слика бр. 7 Припреме за фестивал



Извор: http://www.belgradebeerfest.com

Више стотина радника, сваког дана још од почетка августа, пење се на скеле постављајући називе брендова и монтирајући бину. Пиљевина се посипа по ливади како би се избегло подизање прашине која је претходних година представљала велики проблем посетиоцима. На оба краја пољане постављају се бине, једна за рејв, друга за рокенрол, док је на средини смештен простор за фоторепортере и представнике “седме силе”.

Више грађевинских фирми учествује у раду, између 300 и 500 људи долази сваког дана како би се све завршило до великог спектакла. Са првим припремама почиње се 25. јула, а то подразумева мерење терена, одмеравања, разрађивање планова како би се бина могла поставити на тачно предвиђено место.

**Музички програм 2016.године**

Слика бр. 8 Музички програм

Фестивал је 2016.године понудио најбољи и најразноврснији музички програм до сада. На великом отварању је наступила светска концертна атракција, британски бенд Rudimental, који је одушевио публику својим енергичним наступом. Ово је уједно био њихов први наступ у Београду, на коме је публика наше престонице, али и региона могла бесплатно да ужива. Потом су се из вечери у вече смењивале регионалне и домаће музичке звезде. Концерте за памћење су одржали: Бајага и Инструктори, Дубиоза Колектив, С.А.Р.С., Влатко Стефановски, Массимо Савић, Психомодо Поп, JУ група. Уз њих су били и Звонко Богдан, Ватрени Пољубац, Sunshhine, Sajsi MC, Irie FMЗ, Коља и Гробовласници, Viva Vox, као и многобројни млади и трибјут бендови. За пет дана фестивала посетиоци су уживали у скоро педесет сати врхунског и бесплатног програма на две бине.

**Безбедност фестивала**

Слика бр 8.

Belgrade Beer Fest је питањима безбедности увек приступао на најозбиљнији начин. Број инцидената за претходних четрнаест година, у сразмери са бројем посетилаца је, миноран, чему је највише допринела изузетна сарадња и ангажовање припадника МУП-а Републике Србије. Поред припадника МУП-а фестивал обезбеђују и Извор: <http://www.belgradebeerfest.com> чланови безбедносне агенције Sectra Consulting, који се заједничким снагама боре за очување јавног реда и мира. Они заједно са органима реда контролишу улазе у ограђени простор, а у акцију што бољег обезбеђивања посетилаца су укључене и специјалне јединице МУП-а за откривање експлозива и наркотика.

**“Бирам да рециклирам”**



**ЈЕДИНА АМБАЛАЖА КОЈА СЕ 100% РЕЦИКЛИРА, А ДА ПРИ ТОМ НЕ ГУБИ НА КВАЛИТЕТУ ЈЕ ЛИМЕНКА. BALL PACKAGING EUROPE BELGRADE ЈЕ ВЕЋ ШЕСТУ ГОДИНУ ПАРТНЕР BELGRADE BEER FESTA У КАМПАЊИ „БИРАМ ДА РЕЦИКЛИРАМ“.**

Извор: <http://www.belgradebeerfest.com>

Кроз друштвену кампању, која се одвијала под слоганом "Бирам да рециклирам", указано је на важност очувања животне средине и прикупљен је новац за куповину рециклажних контејнера за београдске школе.

Београдска Културна Мрежа осмислила је кампању и реализовала је у сарадњи са Министарством животне средине и просторног планирања, Министарством економије и регионалног развоја, Министарством трговине, туризма и телекомуникација, Скупштином Града Београда, компанијама Ball Packaging Europe i Colliers International, као и амбасадама САД-а и Велике Британије.Резултати друштвено одговорне кампање "Бирам да рециклирам", недвосмислено су показали да међу посетиоцима фестивала расте свест о значају рециклаже, као и о заштити животне средине. Тако је у оквиру ове акције која је започела на Beer Garden-u, а настављена на Beer Fest-u

прикупљено око 400 килограма лименки за рециклажу, а преостале количине материјала су биле сортиране у рециклажним центрима Градске чистоће.

**Спонзори фестивала**

Организацију фестивала подпомажу многобројни спонзори и пријатељи. Неки од спонзора су Мобилна телефонија Србије, Туристичка организација Београда, Дунав осигурање, Fly Travel Fly, Maxi и др.


Медијски спонзори су Радио телевизија Србије, Данас, Блиц, Време, Накси радио, 24 сата, Лагуна, Политика и др.

Посебну подршку фестивалу пружају државне институције: Министарство трговине,туризма и телекомуникација, Министарство економије и регионалног развоја, Туристичка организација Србије, Министарство животне средине и просторног планирања, Одељење за праћење, координацију и управљање пројектима „Чвориште“

Пријатељи феста су вода Јана, Златибор вода, Гала вода, омладина Јазас-а као и многи други.

Од изузетног значаја је што су многе фирме препознале важност фестивала не само за београдске посетиоце и културу главног града Србије већ и много шире. Уз велику подршку града Београда, спонзора, институција и пријатеља овај фестивал из године у годину бива све бољи и успева да привуче велика имена светске и домаће музичке сцене.

**Институционална подршка**

  Data/Images/cvoriste.jpg

**Спонзори**

****  **** Data/Images/tob.jpg

**Медијска подршка**

http://2005.belgradebeerfest.com/img/studio_b.gif Data/Images/b92.jpg

Data/Images/vreme3logoopsti_s.jpghttp://2005.belgradebeerfest.com/img/danas.gif

**Волонтирање на фест-у**

Сваке године, мање од месец дана пре почетка фестивала, Београдска Културна Мрежа расписује конкурс за волонтере на фесту.

Као волонтери сви заинтерсовани могу да помогну у организацији фестивала својим ангажовањем без новчане накнаде. Волонтери су ангажовани пар дана пре почетка фестивала, за време фестивала као и по завршетку фестивала.

Задужења волонтера на фесту су на разним позицијама као што су:

- маркетинг - волонтери обављају активности везане за рекламу фестивала од

поставке реклама и припреме рекламних поклона до активности на

рекламним пултовима

- прес -волонтери обављају активности везане за организацију и реализацију

прес службе фестивала

- техничка подршка - обављају активности везане за подршку припрема бина

- кетеринг служба - обављају активности везане за освежење и исхрану

учесника

- домаћин музичара - обављају активности везане за дочек музичара и бригу

о њиховим захтевима

[](http://www.manifestacije.com/krojacpanel/php/class/myphp/myImage.class.php?ID=1826&mw=800&mh=600&ct=2)

Извор: http://www.belgradebeerfest.com

Волонтери “Секопак”- а, првог националног оператера за управљање амбалажним отпадом, у сарадњи са Београдском Културном Мрежом и ЈКП омогућава посетиоцима фестивала да донету и искоришћену амбалажу одложе на прави начин и тако је пошаљу на рециклажу.

Сви посетиоци фестивала бивају едуковани од стране волонтера на то да сву донету амбалажу пре уласка на фестивал одложе у наменске посуде и возила. Посетиоци фестивала имају прилику не само да помогну процес сакупљања амбалажног отпада и рециклаже у Србији, већ и да подрже остваривање значајних уштеда на препуњеним депонијама, као и да помогну да се одржи чистија животна средина на самом фестивалу и у Граду Београду, али и да се спречи неконтролисано бацање отпадака у природу.

На крају самог феста сви волонтери добијају потврду о волонтирању која им служи и као добра препорука, уколико би у будућности хтели да се баве организацијом фестивала.

**Swot анализа фестивала**

SWOT анализа омогућава препознавање позитивних и негативних фактора и даје могућност да се на њих благовремено утиче. Анализа омогућава да се утврди где се организација фестивала налази, које су јој главне предности, утврђује њене слабости, указује какве су јој шансе и које су препреке да се до њих стигне у будућности. Ова анализа неопходна је ради стратегијског планирања, а потом и креирања адекватне промоције.

|  |  |
| --- | --- |
| **Унутрашње** | **Спољашње** |
| **Снаге/Предности** | **Шансе/Могућности** |
| - привлачи велики број посетилаца | - сарадња са хотелијерима и осталим |
| - одржава се у главном граду Србије | сегментима туристичке понуде |
| - широк избор смештаја за стране госте | - стварање јединствене комплексне туристичке |
| - сарадња локалне заједнице и државних | понуде |
| институција | - промоција фестивала помоћу друштвених |
| - висок ниво безбедности посетилаца | мрежа |
| - добра промоција фестивала путем медија | - повећање прихода у туризму |
| - позитивна слика о граду и Србији | - могућност ангажовања већег броја волонтера |
| - јачање имиџа Београда | - могућност организовања уговореног превоза |
| - време одржавања | посетилаца из унутрашњости |
| - висок степен ангажованости и | **-** већа финансијска помоћ од |
| стручности организатора | стране потенцијалних спонзора |
|  | - већа промоција на иностраном тржишту |
| **Слабости/Недостаци** | **Претње** |
| - лоша инфраструктура | - конкуренција осталих манифестација |
| - високе цене смештаја | - могућност појављивања нових |
| - недовољна финансијска улагања | фестивала са сличним садржајем |
| - мањи број страних посетилаца | - монотоност садржаја |
| - фестивал на отвореном(резервни план | - неспремност локалне градске управе да улаже |
| због временских прилика) | у даље унапређење фестивала |
| - недостатак довољног броја паркинг места | - неспремност локалне градске управе да улаже |
| - слаба повезаност фестивала са | у даље унапређење фестивала |
| туристичким агенцијама | - загађење околине услед великог броја |
| - неатрактиван простор за манифестацију | посетилаца |

**Закључак**

По истраживању Туристичке организације Србије (ТОС), манифестације су прве на листи туристичких мотива за долазак страних туриста у нашу земљу. То је разлог да манифестациони туризам буде истакнут у "Стратегији развоја туризма Србије" као веома значајан сегмент развоја туризма у Србији, али и као компаративна предност домаћег туризма. Процена је да се од иностраних туриста десетоструко враћа сваки динар уложен у манифестације! То је значајан податак за економску одрживост (и потенцијал), манифестација поготово у условима светске економске кризе.

**Литература:**

* [*https://en.wikipedia.org/wiki/Gäubodenvolksfes*](https://en.wikipedia.org/wiki/Gäubodenvolksfes)
* www.***oktoberfest***.de/en
* [*www.belgradebeerfest.com*](http://www.belgradebeerfest.com)
* www.danubeogradu.rs › Izlasci › Festivali
* [*www.blic.rs/vesti/beograd/beer-fest-2016-besplatan-ulaz-placanje-u...i.../7xr6lbf*](http://www.blic.rs/vesti/beograd/beer-fest-2016-besplatan-ulaz-placanje-u...i.../7xr6lbf)
* [*www.b92.net/kultura/vesti.php?nav\_category=271&yyyy=2016&mm*](http://www.b92.net/kultura/vesti.php?nav_category=271&yyyy=2016&mm)...
* [*www.telegraf.rs/teme/beer-fest*](http://www.telegraf.rs/teme/beer-fest)
* [*www.eventim.rs/rs/ulaznice/belgrade-beer-fest-2016-beograd-usce.../event.html*](http://www.eventim.rs/rs/ulaznice/belgrade-beer-fest-2016-beograd-usce.../event.html)
* [*www.juznevesti.com/Zabava/Besplatno-iz-Nisa-na-beogradski-Beer-fest-i-nazad.sr.html*](http://www.juznevesti.com/Zabava/Besplatno-iz-Nisa-na-beogradski-Beer-fest-i-nazad.sr.html)
* https://www.srbijadanas.com/tags/beer-fest